
Anima humana naturaliter christiana 


Influențele religioase din lumea modernă asupra persoanei sunt cunoscute 
destul de fragmentar. Până în momentul apariţiei bolii, persoana gândeşte rar 
sau deloc asupra semnificației vieţii sale şi credinţei spirituale. În prezenţa unei 
boli grave, omul se simte vulnerabil şi nu ştie ce-i rezervă viitorul, are nevoie 
de consolare, de mângâiere şi de speranţă; toate acestea îi pot fi aduse prin 
credinţa sa religioasă. 

Secularizarea a dus la răspândirea unei atitudini scientiste, după care ştiinţa 
(medicală) este superioară religiei. 

Prin ateism se fundamentează spiritul scientist, raționalismul, 
evoluționismul şi cel mai consecvent — materialismul. 

Una din cele mai infricosätoare asertiuni materialiste a fost cea după care 
totul se sfârşeşte implacabil o dată cu moartea fizică. 

Agnosticii sunt incapabili să cunoască faptul că Dumnezeu există. Din 
nefericire, contextele sociale actuale favorizează crizele existenţiale şi 
spirituale ale persoanei. 

Autonomia persoanei se referă la capacitatea umană de independenţă şi 
sănătăţii, etică ale cărei principii se referă la: binefacere, refuzul răului, dreptate 
ŞI, după unii autori, se adaugă şi utilitatea şi autodezvoltarea. 

Autonomia a evoluat de la paternalismul medical spre drepturile pacientului 
pentru consimtämänt sau refuz informat al terapiei şi confidentialitate. 

Există două modele filozofice privind înţelesul acestora: J. Kant crede că 
autonomia trebuie să fie guvernată de o alegere rațională, şi nu de dorinţe 
oarbe, în timp ce J.S. Mills consideră că persoana are dreptul la 
autodeterminare, dar şi la „autonomie consumistă” bazată pe sistemul social. 
Pe aceste modele rationaliste se bazează evoluţia actuală a eticii medicale care 

a evoluat spre decizia „end of life” şi cererile de PAS (Physician Assisted 
Suicide). 

Astăzi, medicii au oportunitatea şi obligaţia de a studia credinţele religioase 
şi de a ţine cont de cea a pacienţilor, indiferent de grupul religios din care face 
parte. 

Religia este definită în moduri diferite: credinţa într-o forţă supranaturală 
sau divină, care are putere asupra universului şi impune venerație sau supunere; 
un sistem de credinţe; un cod de etică sau filozofie; urmărirea conştientă a 
oricărui scop pe care persoana îl consideră suprem (cf. R. Murray, J. Zetner). 

Totuşi, în fiecare om există o multitudine de semnificaţii care desfid orice 
definiţie şi care ţin de inspiraţie, respect, admiraţie şi teamă. 

În concepția etică fundamentală şi universală, definită de Albert Schweitzer, 
ființa este caracterizată prin respectul pentru viaţă („Reverence for life”), dar 
viaţa este legată ea însăşi inexorabil de moarte. 

În faţa crizei existenţiale provocate de diagnosticul unei boli grave, uneori, 
încă incurabilă, apar probleme majore, atât pentru pacient şi familie, cât şi 
pentru cei chemaţi să-i îngrijească din punct de vedere biologic, psiho-social 
şi spiritual. 

Incurabil nu înseamnă netratabil, prelungirea vieţii fiind posibilă uneori pe 
o durată deosebit de lungă cu mijloacele actuale. 

Un model conceptual al naturii umane cuprinde trei niveluri concentrice: 
nivelul exterior biologic, organo-functional şi al simţurilor, nivelul intermediar 
psiho-social şi cel al conştiinţei proprii. 

Pentru fiecare dintre noi, realitatea primară este conştiinţa noastră. Pentru 
Sir Charles Sherrington, ca şi pentru J.C. Eccles, laureați ai premiului Nobel, 
„singura realitate este sufletul omenesc”. Constiinta noastră cuprinde voinţa, 
intelectul emoţiilor şi spiritul moral. Nucleul central este constituit din spirit, 
care, pentru creştin este conştiinţa lui Dumnezeu receptată prin intelect, emoţii, 
voinţă şi spirit moral. 

Ca o profesiune de credinţă, J.C. Eccles încheie una dintre prelegerile sale: 
„Eu cred că în existenţa mea este un mister fundamental, mister care transcende 
orice explicaţie biologică a dezvoltării corpului meu, inclusiv a creierului. Şi 
după cum nu sunt în stare să dau o explicaţie ştiinţifică originii mele, tot astfel 
nu pot să cred că un dar atât de minunat cum este o existenţă conştientă nu are 
viitor, nu are posibilitatea unei existente viitoare în alte condiţii inimaginabile”. 

Pentru medicul creştin, natura este privită ca o creaţie a lui Dumnezeu, ea 
trebuie respectată; oamenii sunt o parte a naturii cu care trebuie să trăim în 

armonie şi echilibru — moartea este cuprinsă în ritmul natural şi trebuie 
acceptată cu înţelegere de om. 

Viaţa, sănătatea şi toate activităţile temporale sunt, de fapt, subordonate 
unor scopuri spirituale. În mentalitatea Bisericii privind lumea modernă, 
credinţa aruncă o nouă lumină asupra fiecărei manifestări a proiectului lui 
Dumnezeu pentru dăruirea totală a omului şi astfel conduce mintea la soluţii 
care sunt în întregime omeneşti. Documentele Bisericii stau la baza activităţii 
umane (cf. Donum vitae). 

Tendinţele medicale oscilează între un optimism medico-moral: prezervarea 
vieţii cu toate mijloacele şi un pesimism medico-moral care ucide activ, când 
consideră că viaţa devine disfunctionalä, împovărătoare, plictisitoare şi inutilă. 

Chiar dacă credinţele personale sunt limitate sau chiar absente, multe grupări 
etnice se definesc ca grupări religioase, având concepţii particulare în privinţa 
naşterii, căsătoriei sau morţii. 

Este important de a ţine cont de variațiile religioase privind atitudinea în faţa 
unei boli grave, în fază terminală, apărând probleme individuale privind 
tratamentul bolii în sine, al durerii în perspectiva morţii. Frica de moarte este 
generată cultural şi începe prin a fi o frică de morţi în sine. 

Discernerea nevoilor spirituale pentru fiecare pacient este o sarcină dificilă. 

Religiozitatea individuală este percepută ca o credinţă-comportament care 
exprimă sensul relaţiei cu dimensiunea spirituală sau cu ceva mai mare decât 
sinele. 

Spiritualitatea nu este egală cu religiozitatea; spiritualitatea, în sens comun, 
are o corelaţie pozitivă cu starea extrinsecă de bine. Orientarea intrinsecă a 
persoanei legată de religiozitate este asociată cu caracteristici psihologice 
sănătoase. 

Orientarea extrinsecă se asociază cu niveluri ridicate de anxietate şi depresie 
în caz de boală. Suferinta spirituală duce la o angoasä interpersonală si 
intrapsihică, la care se adaugă lipsa de capacitate conştientă a sistemului 
personal de înţelegere a vieții şi a morţii. 

Trecutul, pentru pacient, poate însemna sentimente de vinovăţie, prezentul, 
suferinţa, iar viitorul, speranţa de vindecare, de reconciliere şi, pentru unii, 
speranţa în credinţa privind viaţa după moarte. 

Se impun, pentru cei care îngrijesc bolnavi, o serie de necesități spirituale 
privind conduita de viaţă personală, controlul emoţiilor personale, având 
curajul de a da faţă cu acestea; deseori, acest lucru nu este posibil decât prin 
credinţă, susţinută de generozitatea iubirii (the self-gift of agape). 

În biopatografia bolnavului de cancer apar stresuri neurogene la care se 
adaugă mecanismele de apărare ale egoului de negare şi represie. Psihicul său 
se fereşte de luciditäti traumatizante, chiar dacă rezultatul tardiv este fatal prin 
întârzierea diagnosticului. 

Boala este o criză situationalä definită ca o situaţie tranzitorie care necesită 
reorganizarea structurii şi comportamentului propriu. 

Problema adevărului asupra stării de boală a impus comunicarea reciprocă 
şi liberă, 80-90% dintre bolnavi dorind să ştie adevărul. 

Problema este însă ce semnificaţie are boala pentru pacient: autoblamare, 
sau proiecția acesteia asupra mediului familial şi social şi depinde mult de 
valoarea simbolică atribuită organului bolnav. 

Reacţia poate fi însă indiferentă sau nevrotică sau de angajare sau de totală 
pasivitate. Evoluţia stadială pleacă de la revoltă spre o atitudine de acceptare 
şi adaptare. 

Acelaşi lucru este valabil şi pentru medici care, în majoritatea cazurilor, sunt 
îngroziți de acest diagnostic, considerându-l o fatalitate. 

Medicul, ca pacient, are tendinţa de a se neglija, nu judecă corect propria 
boală, nu este cooperant, îşi permite sugestii şi recurge la medicina alternativă. 

În fond, sunt două mari probleme: care este reacţia psihologică individuală 
în faţa morţii? Ce ajutor poate fi acordat pentru a o întâmpina cu demnitate? 

Aspectele psihologice ale pacientului individual sunt incluse în prezent în 
noţiunea de „distress” care se defineşte ca o experienţă neplăcută de natură 
emoţională, psihologică, socială, spirituală care interferează cu capacitatea de 
a accepta boala şi tratamentul (Webster’s New Revised Ed. 1994). Else extinde 
continuu, de la sentimente normale până la modificări severe psihopatologice. 


Distress în limite normale Distress sever 
Frică Depresie (uneori larvată) 
Îngrijorare Anxietate 
Tristete Izolare familialä 


Crizä spiritualä 


Simptomele sunt legate de structura personalitätii: 
— tipul hiperactiv competitiv; 

— tipul pasiv; 

— tipul ambivalent; 

— tipul instabil. 

Simptomele psiho-vegetative pot fi: 

— tulburări psihosomatice vegetative funcționale: 
— tulburări de somn; 
— tulburări de apetit; 
— pseudoangor; 
— tulburări psihopatologice propriu-zise: 
— de tip depresiv; 
— de tip hipohondriac — ambivalenta şi agresivitatea; 
— tulburări somatice obiectivabile: 
— hipertensiune arterială labilă, tulburări de ritm; 
— hiperaciditate gastrică. 
Aceste modificări trebuie recunoscute, monitorizate, documentate şi tratate 
prompt în toate stadiile bolii. 
În procesul de comunicare apar numeroase probleme prohibitive legate de 
limbaj, cultură, educaţie. Cele trei faze ale relației medic-pacient au fost 
schematizate de M. Balint. 


Pacient Medic Proces intuitiv 
I. Faza apelului vă caut sunt aici Necontrolat 
uman 
II. Faza de trebuie să este un caz diagnosticul şi terapia 
obiectivare ştie clinic (obiect) precise în funcţie de 
organ 
III. Faza de mă înţelege, suferă, pot să-l diagnostic şi tratament 
personalizare mă va ajuta ajut, este holist cu afectivitate 
pacientul meu controlată şi integrală 


În procesul de îngrijire, prezenţa clericului este deosebit de importantă în 
echipa de tratament şi decizie. Este documentat că mai mult de 85% din 
pacienţi utilizează rugăciunea şi credinţele şi practicile religioase pentru a putea 
convietui cu boala. 

Bolnavii acordă o valoare deosebită serviciilor şi vizitelor pastorale, mai 
mult decât avocaţilor personali şi asistentelor sociale. 

Există totuşi riscul ca „preotul să fie un membru marginal şi un tap 
ispăşitor”. Trebuie depăşit stereotipul mintal uzual: cleric = funeralii = moarte. 

Clericul trebuie să aibă abilitatea: 

— de a înţelege problemele spirituale şi existențiale ale pacientului în 
termenii relaţiei personale proprii şi înţelegerea lui Dumnezeu; 

— să caute prin dialog să discearnă nevoile spirituale, iar când este necesar, 
să ofere sfaturi pastorale şi sacramente bolnavului, familiei, medicilor şi 
instituţiei; 

— să fie alături de cei ce se apropie de suferinţă şi moarte; 

— să fie alături de cei care sunt subiectul unor dispute etice privind decizia 
terapeutică. 

Fazele astfel clasificate ale distressului reprezintă fațete ale procesului de 
îngrijire (nursing): 

— de identificare a nevoilor prin observaţie, cunoaştere şi comunicare; 

— de administrare a nevoilor prin intervenţia activă; 

— de evaluare şi validare a eficacitätii intervenţiei acordate. 

Pentru aprecierea nivelului distressului în SUA, se utilizează o scară 
numerică de la 1 la 10, asemănătoare cu cea pentru măsurarea durerii. Ea 
cuprinde mai multe serii de probleme: 


Probleme Probleme Probleme Probleme Probleme 
fizice practice familiale emoţionale spiritual/ 
religioase 
— durere; — locuinţă; — partener; - frică; — legate de 
— greață; — asigurare: — copii; — anxietate; Dumnezeu; 
— oboseală; — de muncă; — depresiune; — pierderea 
— tulburări de — de transport; — nervozitate; credinței 
somn; 
— tulburări 
digestive; 
— tulburări 
urinare; 
— tulburări 
cutanate; 
— tulburări de 
respirație; 
— tulburări 
neurologice; 
— febră 


Scoruri de peste 5 indică un nivel de distress semnificativ, care impune 
tratament direcționat, specializat în funcție de diagnostic (5). 

Cele mai importante diagnostice întâlnite în practică sunt: 

— depresiune majoră; 

— delir (encefalopatie); 

— tulburări de comportament; 
— tulburări de personalitate; 
— demenţă; 

— abuz de medicamente. 


În privinţa problemelor care impun evaluarea pastorală şi servicii pastorale 
corespunzătoare, s-au identificat următoarele probleme: 

— tristeţe; 

— probleme privind moartea/viata după moarte; 

— sistem de credinţă conflictual, cu probleme; 

— pierderea credinţei; 

— probleme privind scopul şi înţelesul vieţii; 

— probleme privind relaţia cu dumnezeirea; 

— izolarea de comunitatea religioasă; 

— vinovăția; 

— lipsa de speranţă; 

— conflict între credinţele religioase şi tratamentul recomandat; 

— nevoi rituale. 

Este deosebit de importantă cunoaşterea religiei de care aparține bolnavul, 
a ansamblului de credinţe şi dogme proprii, a relaţiilor acestora cu cerinţele 


1. Creştinismul 


Deşi creştinismul s-a divizat în 1054 d.C. în Biserica Ortodoxă şi Biserica 
Romano-Catolică, iar Reforma protestantă a dus la altă divizare, în mediile 
medico-sanitare se consideră creştini, indiferent de apartenenţă, cei care au 
credinţa de bază după care Isus Cristos este Fiul lui Dumnezeu; viaţa sa este 
înregistrată în Noul Testament. 

Simbolul creştinismului este crucea, care simbolizează învierea din morţi a 
Mântuitorului, înălțarea la Tatăl şi care acordă sprijinul său celor care-l 
urmează. 

Pentru creştini, Crăciunul este naşterea lui Cristos, postul Paştelui o 
perioadă de penitentä şi autoexaminare ce precede Vinerea Mare, iar Paştele, 
ziua învierii lui Isus Cristos. 

Credincioşii celor două Biserici cred că Isus a fost Dumnezeu şi Om în 
acelaşi timp, că păcatul originar poate fi iertat datorită jertfei lui Isus Cristos. 

Cred în Sfânta Treime: Tatăl, Fiul şi Duhul Sfânt. 


Biserica Romano-Catolică. Este o religie bazată pe demnitatea şi 
responsabilitatea omului ca fiinţă socială, intelectuală şi spirituală făcută după 
imaginea lui Dumnezeu. Dumnezeu l-a trimis Fiul său să fondeze Biserica; Isus 
a ales apostolii să predice învăţătura sa, l-a numit pe sfântul Petru drept cap al 
Bisericii care să prezerve unitatea acesteia, misiunea sa continuând în prezent 
prin Sanctitatea sa Papa. Cele şapte sacramente sunt rituri care îi ajută pe 
creştini să urmeze exemplul lui Cristos. Sacramentele acordate o dată în viaţă 
sunt Botezul, Mirul şi Preotia. Sacramentele care se repetă sunt Spovada, 
Euharistia, Căsătoria şi Ungerea bolnavilor. În fiecare duminică, la sfânta 
Liturghie, creştinii intră în comuniune cu Dumnezeu. Ungerea bolnavilor 
simbolizează iubirea lui Cristos şi credinţa în comuniunea creştină care aduce 
întărire spirituală celor bolnavi. 

Catolicii cred că suferinţa este o parte integrantă a vieţii şi are o valoare 
deosebită pentru mântuire. Se opun avortului şi eutanasiei, precum şi 
manipulărilor genetice. Permit donarea sau transplantarea de organe, dacă 
beneficiul pentru primitor este proporţional cu leziunea donatorului. În spital, 
romano-catolicii ascultă sfânta Liturghie şi primesc Euharistia la pat. 
Simbolurile care îi ajută sunt: cartea de rugăciune, apa sfințită, statuia sfintei 
Fecioare, rozariul, crucifixul, candela. 

Botezarea copiilor este obligatorie, chiar şi a fătului avortat, dacă nu este 
clinic decedat. Acest botez poate fi făcut în caz de forță majoră şi de către orice 
creştin. Se impune postul şi abstinenta de la carne în Miercurea Cenusii şi 
Vinerea Mare. Nu există conflict între Biserică şi medicină. 

Biserica Ortodoxă Greacă. Nu există conflict între Biserică şi medicină. 
Există deosebiri mici faţă de Biserica Romano-Catolică. Botezul se face prin 
triplă imersie în primele 40 de zile. Spovada şi Împărtăşania se acordă şi ca 
ultim rit. Se opune avortului şi eutanasiei. Postul de la carne şi produse din 
lapte, ouă este obligatoriu miercuri, vineri, în postul Paştelui şi înaintea 
Crăciunului. Postul nu este necesar când persoana este bolnavă. Simbolurile 
care ajută bolnavii sunt icoanele care reprezintă pe Isus Cristos, sfânta Maria 
sau ceilalți sfinți, apa sfințită, cărțile de rugăciune, candele. 

Biserica Ortodoxă Rusă. Impune ca botezul să fie făcut numai de preot, nu 
permite autopsia, îmbălsămarea şi incinerarea; de asemenea, trebuie ca 
îmbrăcămintea decedatului să fie din materiale naturale. Lanţul cu cruce de la 
gât se lasă pe loc, nu se rade barba mortului. 

Biserica Armeană. Botezul se face prin imersie la opt zile de la naştere. 
Împărtăşania este ritul ultim; se posteşte cu 6 ore înainte de împărtăşanie şi în 
Postul Mare. 

Protestantismul. S-a divizat în multe secte sau grupări independente, în 
SUA existând aproximativ 200 de astfel de grupări ce utilizează denumirea de 
„Biserica lui Cristos Dumnezeu” în titulatura lor. Una din principalele 
caracteristici ale protestantismului este insistența cu care afirmă că Dumnezeu 
nu a dat nici unei persoane sau grupe de persoane autoritatea unică de a 
interpreta adevărul sau altora, foloseşte libertatea căutării spirituale şi 
reinterpretarea, care are ca ultim scop discernerea voinţei lui Dumnezeu pentru 
viaţa proprie individuală şi urmarea acesteia ca unic scop religios. 

Spectrul de credinţe şi practici care definesc protestantismul sunt aproape 
imposibil de definit. Denumirea Biserică Evanghelică denumeşte Bisericile 
creştine care accentuează învăţătura şi autoritatea Scripturilor în opoziţie cu 
autoritatea instituțională a Bisericii însăşi. Biserica Anglicană cuprinde, în afara 
Bisericii Angliei, pe cea a Irlandei, Biserica Episcopală a Scoției, de Wales şi 
Biserica Protestantă Episcopală din SUA. Biserica Reformată din America a 
avut denumirea inițială de Biserica Reformată Olandeză cu doctrina calvinistă 
care pune accentul pe predestinare. Principalele Biserici legate mai formal 
liturgic sunt Bisericile luterane si protestante episcopale. În zona mijlocie, se 
găsesc Prezbiterienii, Metodistii Uniti, Biserica Unită a lui Cristos şi Discipolii 
lui Cristos. Cei mai liberi din punct de vedere liturgic şi sacramental sunt 
Baptistii şi Penticostalii. 

Luteranismul. Nu este conflict între Biserică şi medicină. Botezul se face la 
6-9 săptămâni de la naştere prin imersie sau stropire. Ultimele rituri sunt 
opţionale; ungerea cu ulei sfinţit poate fi cerută. 

Biserica Episcopală. Nu este conflict între Biserică şi medicină. Se botează 
urgent dacă nou-născutul este în pericol de moarte; ultimele rituri nu sunt 
obligatorii; unii se abtin de la carne vinerea şi postesc înainte de împărtăşanie. 

Biserica Prezbiteriană. Ştiinţa e recunoscută ca un dar de la Dumnezeu, 
pentru ameliorarea suferinţei, iertarea deplină poate fi obţinută prin pocăință. 
Se botează copiii. Ritul final se referă la citirea Scripturii şi rugăciune; poate 
fi cerută şi împărtăşania. 

Metodistii. Cred în judecata divină; nu există spovadă. Practică botezul la 
copii şi adulți; împărtăşania poate fi cerută. 

Adventiştii de Ziua a VII-a. Botezul se face prin imersie, la adulți. 
Sărbătoresc sabatul. Pot refuza tratamentul şi mijloacele audio-vizuale. Dieta 

este restrictivă pentru carnea de porc sau unii sunt numai lacto-vegetarieni. Nu 
utilizează alcool, cafea, ceai, narcotice sau stimulente. 

Baptiştii. Biblia este suprema autoritate. Botezul se face prin imersiune la 
adulți. Cei mai multi practică abstinenta de la alcool, cafea, ceai. Rugăciunea 
se face împreună cu pastorul când moartea este iminentă. Cred în impunerea 
mâinilor. 

Moravieni. Botează copiii, nu au rituri finale; împărtăşania şi impunerea 
mâinilor poate fi cerută. 

Nazarenii. Cred în vindecarea prin intervenţia divină, dar nu exclud 
tratamentul. Botezul este opțional, nu au rituri finale, nu utilizează alcool şi 
tutun; admit impunerea mâinilor de către pastor, permit incinerarea. 

Unitarienii (Universalistii). Îşi asumă responsabilitatea pentru ei înşişi, 
fiecare are dreptul să aprecieze individual valorile; nu au sacramente, se 
botează la cerere, preferă incinerarea. 

Menoniţii. Continuă doctrina anabaptistă, pacifistă, cred în autodeterminare 
şi evită tratamentul care poate influenţa voinţa sau personalitatea. Nu există 
sacramente. 

Mormonii (Biserica lui Isus Cristos a Sfinţilor Ultimei Zile). Se inspiră din 
cartea lui Mormon tradusă de Joseph Smith. Fiecare mormon este oficial 
misionar. Sunt prohibite tutunul, alcoolul, ceaiul şi cafeaua şi se recomandă 
dieta vegetariană. Botezul se efectuează la 8 ani, prin imersie. Mortul trebuie 
să asculte evanghelia „The Gospel”. Acceptă practicile medicale moderne. 

Biserica lui Dumnezeu. Vindecarea divină se poate produce prin rugăciune, 
dar grupări mai liberale nu exclud tratamentul medical concomitent. Nu se 
botează, nu au rituri finale, nu se incinerează. 

Grace Brethren. Botezul prin imersie se face la cei suficient de în vârstă 
pentru a profesa credinţa. Nu au rituri finale. Practică ungerea cu ulei pentru 
vindecarea fizică şi spirituală. Se abtin de la cafea, alcool, tutun, droguri. 

Martorii lui Iehova. Refuzä transfuziile de sânge şi derivate, se opun 
învățăturii altor religii. Nu practică botezul şi riturile. 

Neo-penticostalismul. Are implicaţii ultrafundamentale; pretind că sunt 
dirijati de Spiritul Sfânt, vorbesc în limbi necunoscute, dansează, cad în transă. 
Boala este considerată ca intruziunea diavolului. Se botează prin imersiune 
când sunt la vârsta înţelegerii. Nu au rituri finale, nu mănâncă animale 
strangulate, carne de porc, produse cu sânge; nu folosesc alcool şi tutun. 

Scientiştii Creştini. Au ca ghid cartea lui Mary Baker Eddy Science and 
Health with Key to the Scriptures. Neagă existenţa bolii, refuză medicatia, 
perfuziile intravenoase, transfuziile. Boala poate fi eliminată prin credinţă şi, 

de aceea, au proprii practicieni şi personal de îngrijire, vindecarea fiind 
consecinţa unei legi spirituale naturale. Acceptă vaccinarea numai dacă este 
impusă de lege. Nu se fac biopsii, nu se face autopsie decât în caz de moarte 
violentă, nu se botează, nu au rituri finale. Acceptă înhumarea sau incinerarea. 

Școala Unită a Crestinismului şi Prietenii (Ouakerii). Consideră starea de 
sănătate ca fiind naturală, boala este nenaturală şi poate fi depăşită prin 
concentrarea pe scopuri spirituale. Se supun luminii din interior sau 
principiului divin. Sunt pacifişti, nu se botează. Nu cred în viaţa după moarte, 
lasă decizia pe seama individului; unii evită alcoolul şi medicamentele. 


2. Indienii americani 


Pentru aproximativ 300 de triburi existente, boala are două forme: prezenţa 
unui obiect material în corp şi absenţa sufletului din corp. Protecţia împotriva 
bolii necesită puteri supranaturale. Elementele magice sunt ritualizate simbolic 
de către şamani (medecine man). 


3. Bahai 


Este o mişcare religioasă sincretică fondată de Baha' Allah (1817-1892). 
Cred că sănătatea spirituală şi fizică sunt legate între ele, iar rugăciunea şi 
postul sunt adjuvantele tratamentelor; alcoolul şi medicamentele sunt permise 
numai după prescriptia medicului. Nu se botează si nu au rituri finale. 


4. Budismul şi Shintoismul 


Identifică durerea cu însăşi existenţa, este necesară eliberarea de cauza 
suferinţei, adică de dorința care este legată de însăşi viaţa. Au o viziune 
fatalistă care poate influenţa complianta la tratament. Boala este considerată o 
încercare pentru a ajuta dezvoltarea sufletului. Sunt descurajate folosirea 
alcoolului, tutunului, drogurilor, uciderea de orice fel. Incantatia ultimului rit 
este practicată imediat după moarte. Corpul este incinerat. Această doctrină 
recomandă cele trei valori ale fericirii: bunătatea, frumuseţea şi recompensa. 

Originea budismului se bazează pe învăţătura lui Siddharta Gautama. Cele 
patru adevăruri nobile ale lui Buddha sunt: 

— viaţa omului constă în întreruperea echilibrului prin naştere, bătrâneţe, 
boală şi moarte; 

— cauza acestui dezechilibru este ignoranţa omului privind adevărata sa 
natură; 

— eliminarea acestei ignorante se atinge prin Nirvana, starea divină de 
eliberare, 

— cunoaşterea perfectă, ultima realitate, via — cele opt drumuri (spitele roții 
vieţii). Acestea sunt: dreapta cunoaştere, dreapta intenţie, dreapta vorbire, 
dreapta purtare, mijloace drepte de întreţinere, efort drept, dreapta împlinire a 
minţii şi concentrarea. 

În J aponia, shintoiştii cred în Amitabha Buddha, mai mult un zeu decât o 
figură istorică, el fiind un izbăvitor împreună cu Kwannon, zeiţa compasiunii. 

O mişcare austeră din ramura Mahayana este secta Zen; ei contemplează, 
meditează în onestitate şi adevăr, în acte simple cum ar fi grădinăritul sau 
băutul ceaiului, sperând să experimenteze iluminarea. 

Cei care urmează shintoismul au o intensă loialitate pentru spiritele 
ancestrale ale străbunilor, familia oferindu-le ofrande în fiecare zi. În situaţia 
de boală, alt membru al familiei va sta la spital să aducă suport emoţional, fizic 
şi ritual bolnavului. 


5. Hinduismul 


Cred în reîncarnări succesive, defectele fizice reprezintă păcate săvârşite în 
vieţile anterioare. Rama (Rama Krishna), întemeietorul religiei, afirmă că cel 
mai expresiv şi universal cuvânt al lui Dumnezeu este Om (4um) care 
reprezintă cel mai important simbol audio-vizual. Cel mai important text 
religios al Vedelor sunt Upanişadele. Trinitatea celor mai familiare zeități sunt 
Brahma, Creatorul, Vishnu, zeul iubirii, şi Shiva, distrugătorul. 

Rama crede într-un concept universal — Brahman, inteligenţa divină, 
realitatea supremă. Întregul concept spiritual trece prin mai multe stadii: de 
dorință, plăcere, putere, avere, faimă si umanitarism, ultimul stadiu fiind 
dorinţa de libertate pentru atingerea scopului final — infinitul. El consideră ca 
principiu universal numai Atman-ul, sinele interior şi real ca fiind etern, corpul 
fiind un vehicul finit care-l transportă. 

Cei care sunt devotați lui Dumnezeu urmează un curs de antrenament care 
se numeşte yoga; acesta impune autocontrol, autodisciplină, curăţenie şi 
mulţumire. Au rituri speciale după moarte, corpul este incinerat. Există multe 
restricţii de dietă în funcție de grup. Dacă hindusii sunt bolnavi, privesc boala 
cu resemnare. 


6. Iudaismul 

Evreii studiază şi trăiesc intens legea, aşa cum este dată în Tora, primele 
cinci cărți din Biblie, şi în Talmud. Pictograma simbolică este Menora. Există 
grupuri ultraconservatoare, ortodoxe, care cred că Dumnezeu a dat Legea, ea 
a fost scrisă exact şi trebuie urmată întocmai. Evreii reformaţi cred că Legea a 
fost scrisă de oameni inspirați, la diferite epoci, şi poate fi reinterpretatä. 
Grupările conservatoare se găsesc la mijloc şi au o atitudine intermediară. 

Credinţa despre rolul istoric al poporului ales al lui Dumnezeu şi speranţa 
pentru zile mai bune a dus la supraviețuirea poporului evreu. Fiecare evreu 
trebuie să țină Sabatul ca un moment de reînnoire spirituală; în această 
perioadă, evreii ortodocşi nu gătesc, refuză medicamentele, tratamentul de orice 
fel, mijloacele audio-vizuale, poartă yarmulke pe cap, filacterele şi utilizează 
o cărticică de rugăciuni — sidur. 

În dieta corect rituală— Kosher, alimentele interzise sunt carnea de porc, cal, 
crab, scoici, homar, crustacei şi păsări de pradă. Peştele trebuie să aibă solzi; 
nu amestecă şi nu prepară produse din carne şi lapte. 

De mare importanţă sunt sărbătorile: Rosh Hashanah (anul nou evreiesc), 
urmată de Yom Kippur, când se posteşte şi se cere iertare; Pesach (Paştele), 
când se înlocuieşte pâinea dospită cu cea nedospită (Matzo). 

Circumcizia are loc a 8-a zi după naştere; fetusii avortati, organele sau părţi 
de corp extirpate se îngroapă o dată cu decedatul. Se opune autopsiei sau 
incinerării. În caz de moarte apropiată, se recită psalmii 23, 103, 139, iar 
ultimele cuvinte trebuie să fie: „Ascultă, o, Israele! Stăpânul Dumnezeul 
nostru, Stăpânul este Unic”. Înhumarea se face în 24 de ore, dar nu sâmbăta. 
Muribunzii nu trebuie lăsaţi singuri, sufletul trebuie să plece în prezența 
oamenilor. 


7. Islamul 


Mahomed a descris revelatiile sale în Coran, care confirmă adevărurile 
Bibliei iudeo-creştine. Această religie monoteistă reprezintă o punte între 
religiile estice şi vestice. Musulmanul trebuie să spună şi să repete „Nu este alt 
Dumnezeu decât Allah, iar Mahomed este profetul său”. 

Prin Coran şi tradiție (Charia) se specifică obligaţiile şi sociale şi 
devotionale. Individul este unic, cu un suflet etern, crede în paradis şi iad si 
trebuie să urmeze un drum drept. Pentru aceasta sunt necesare curăţenia rituală 
înainte de fiecare rugăciune, care are loc de cinci ori pe zi. Altă obligaţie este 
pelerinajul la Mecca. Nu acceptă imagini sau picturi. Nu există botez; fătul 
avortat după 130 de zile trebuie înhumat. Credinciosul trebuie să-şi declare 

păcatele şi să ceară iertare în faţa familiei înainte de moarte. Numai familia şi 
prietenii ating corpul mortului, îl spală si îl întorc spre Mecca, după ce îl pun 
pe pământ. Nu se admite autopsia sau extirparea de părți în afara cazului când 
impune legea. 

Postesc complet în timpul zilei în luna Ramadan. Mulţi dintre bolnavi sunt 
scuzati de regulile religioase, dar trebuie să se roage, să recite primele capitole 
din Coran. Familia sau rugăciunea în grup sunt importante. Unii bolnavi sunt 
complet resemnaţi în faţa morţii, în timp ce unii speră că este voinţa lui 
Dumnezeu să trăiască, cooperând cu tratamentul medical. 


8. Confucianismul şi Taoismul 


Aceste doctrine reprezintă modul chinez de gândire. 

Confucianismul a fost teoretizat de către discipolii lui Confucius într-o 
culegere de scurte proverbe care cuprindeau învăţăturile sale practice şi 
pragmatice. Templul constant în memoria sa este un loc de studiu, meditaţie, 
nu de rugăciune. Cei cinci importanţi termeni din învăţătura sa sunt: Jen 
(sträduinta pentru bunătatea interioară), Chun-sui (stabilirea unui mod de 
abordare aristocratic), Li (cunoaşterea, respectul pentru vârstă în relaţiile de 
familie), Te (caracter virtuos), Ven (folosirea artelor ca un adjuvant pentru 
morală). 

Taoismul, o concepţie mai romantică şi mai mistică, fondată de Lao-Tze, are 
drept simbol un cerc care reprezintă Tao, calea sau absolutul, principiul suprem 
al ordinii şi unităţii cosmosului în care sunt introduse, prin întrepătrundere, 
yang (cel luminos) şi yin (întunecat). Fiecare reprezintă un grup de calităţi: 
yang-ul este pozitiv, masculin, cald, uscat, activ, mişcător şi luminos; yin-ul 
este negativ, feminin, umed, rece, pasiv, staționar şi gol. Combinatiile de yang 
şi yin reprezintă toate dualitätile: zi-noapte; frumos-urät; boală-sănătate; viață- 
moarte. Ele sunt complementare şi dacă sunt în armonie sunt bune. Moartea 
este considerată o parte naturală a vieţii. După moarte se ţine corpul 40 de zile, 
în care preotul execută o ceremonie specială la fiecare şapte zile. Au o dorință 
puternică să-şi obțină şi să menţină starea de bine, eventual, prin acupunctură. 
Au mare respect pentru membrii mai în vârstă ai echipei de tratament. 


Concluzii 


Îngrijirile spirituale se bazează pe credinţele proprii, legi privind dieta şi 
ritualuri specifice, legăturile familiale, dar şi pe elemente de misticism şi mai 

ales pe ideile proprii sau/şi culturale proprii poporului privind boala, sănătatea, 
corpul şi spiritul uman, moartea şi viaţa, durerea. 

Unii pacienți nu sunt maturi din punct de vedere religios, ei aşteaptă 
vindecări magice de la Dumnezeu, spre deosebire de cei cu adevărat creştini, 
care îşi trăiesc credinţa şi consideră că Dumnezeul iubirii poate aduce alinare 
oricărei suferinţe în mod particular şi individual. 

Ei cooperează fizic şi emoţional cu echipa de tratament până la sfârşit. În 
mod ideal, religia aduce putere, calm interior şi credinţă în problemele vieţii, 
dar uneori, la unii poate apărea vinovăția, depresia şi confuzia. „Ce am făcut 
eu, să merit aceasta?” 

Pentru a aduce uşurare fiecărui bolnav în parte, trebuie avut în vedere 
calendarul religios propriu, sărbătorile religioase proprii. Se impune pregătirea 
ambientului pentru primirea preotului, crearea unui ambient cât mai curat, 
liniştit, iar personalul medical ar trebui să participe cel puţin la început. 

Utilizarea terapeutică a mijloacelor spirituale se bazează pe cunoaşterea 
profundă a condiţiei umane, a valorilor spirituale, a filozofiei privind viaţa, 
în faţa omului în suferinţă. 

Medicii sau lucrătorii sanitari indiferenți, atei, agnostici sau fundamentalişti 
nu aduc nici o alinare bolnavului, mai ales în stadiul terminal. 

COMENTARII, DISCUŢII, ÎNTREBĂRI 


Seria I (8-9 martie 2002) 

Vineri 8 martie 2002 

Pr. Marcel Blaj (moderator — Atelier I): 

Primul punct de pornire a reflectiei noastre a fost conferinţa părintelui Alois 
Bulai, mai exact de la misiunea tatălui de a-i educa pe copii. În comunităţile 
noastre, multi părinți se află departe de copii, din motive de muncă; în sensul 
acesta, ceea ce nu reuşesc să facă taţii şi mamele ar trebui să facă profesorul de 
religie? 

În al doilea rând, ne-am oprit asupra rolului pe care îl are Sfânta Scriptură 
în activitatea profesorului de religie, dar şi în viaţa lui obişnuită. Pornind de la 
o situaţie de fapt din Bucovina, unde se constată un succes al sectelor şi un fel 
de handicap al creştinilor catolici față de cuvântul Scripturii, profesorii de 
religie au subliniat necesitatea de a avea mai multe materiale didactice pe 
această temă, pentru a răspunde la provocările sectantilor. 

În al treilea rând, s-a subliniat necesitatea deschiderii față de celălalt, a 
profesorului faţă de elev, a elevului faţă de profesor, a elevilor unii faţă de alții. 

S-au formulat mai multe întrebări. 

Prima este adresată preasfintitului Aurel Percă: pot profesorii de religie să-i 
înlocuiască pe părinţii copiilor care au plecat din ţară? 

A doua întrebare este adresată părintelui Vladimir Petercă: problemele cu 
care s-a confruntat Isus sunt sau nu sunt acelaşi cu care ne confruntăm noi 
astăzi? În ce măsură pot fi folosite parabolele lui Isus de către profesorii de 
religie pentru elevii de astăzi? Pot fi ele adaptate? De ce discipolii lui Isus nu 
au folosit şi ei metode inspirate din parabolele evanghelice? 

Altă întrebare adresată părintelui Ştefan Lupu: Unde şi cum pot fi găsite 
materialele didactice adecvate studiului religiei în şcoală: cărți, hărți, 
dicționare, atlase etc.? Nu ar fi bine să fie în bibliotecile parohiale de unde să 
fie împrumutate pentru lectură şi informare? 

O întrebare adresată părintelui Wili Dancă: În ce constă dialogul Bisericii 
Catolice cu religiile necreştine? 

O întrebare provocatoare adresată părintelui Alois Bulai: Cine este 
fondatorul creştinismului? Isus sau sfântul Paul? 


P.S. Aurel Percă: 

Nici profesorii de religie, nici părintele paroh, nici părintele vicar nu pot să-i 
înlocuiască pe părinţi în misiunea lor de a-i educa pe copii. Doar într-o anumită 
măsură pot interveni în direcția aceasta. Totuşi, problema necesită o colaborare 
din partea tuturor, iar profesorul de religie poate să facă un pas mai mare în 

sensul acelei apropieri despre care s-a vorbit. Dar această apropiere trebuie 
extinsă la toate familiile, chiar şi la cele care au rămas aici; în sensul acesta, ora 
de religie poate deveni o scândură de salvare. De asemenea, apropierea şi 
colaborarea cu familiile trebuie văzută de la caz la caz. De exemplu, se poate 
interveni cu sugestii şi inițiative concrete în petrecerea timpului liber, în 
selectarea anturajelor în care cresc copii. 


Pr. Vladimir Petercă: 

Cuvântul lui Dumnezeu trebuie exploatat şi interpretat mereu; lucrul acesta 
revine atât preoților care au misiunea de a predica, cât şi dumneavoastră, care 
vă ocupați cu educaţia generaţiei de mâine. Cuvântul lui Dumnezeu este un 
cuvânt pentru viaţă; de aici înțelegem că se adresează tuturor generaţiilor, deci 
şi nouă astăzi. 

A intra în lumea parabolelor înseamnă să înțelegem ideile şi realitățile la 
care ele se referă. Într-adevăr, cel care citeşte pentru prima dată parabolele nu 
poate să înţeleagă toate lucrurile la care m-am referit în conferință. De aceea, 
consider că în faţa parabolelor este necesară o atitudine de deschidere spre a 
înţelege mesajul şi metoda lor. 

Întrebarea referitoare la discipolii lui Isus: dacă au folosit şi ei metoda 
parabolelor? Sigur că da. Ştim că evangheliştii, o parte dintre ei, au fost 
discipoli ai lui Isus şi, în această calitate, au cules parabolele evanghelice şi le- 
au dat forma care a ajuns până la noi astăzi. Dar şi la sfântul Paul observăm 
cum metodele de lucru prezente în parabole se aprofundează. 

Vreau să adaug ceva. Am aici un articol despre vocaţia profesorului catolic, 
care, aşa cum spune autorul articolului, se bazează pe trei principii esenţiale: 
unitatea adevărului — fie dogmatic, fie moral; fidelitatea față de magisteriul 
Bisericii — pentru aceasta trebuie să-l cunoaştem mai întâi (magisteriul Bisericii 
universale şi locale); punerea inteligenţei în slujba lui Cristos — care mi se pare 
esenţial pentru profesorul de religie. În concluzie, vă îndemn să vă däruiti cu 
totul cauzei Bisericii noastre. 


Pr. Ştefan Lupu: 

În ce priveşte posibilităţile de editare, vreau să spun că Editura Sapientia 
vine în întâmpinarea acestor necesităţi cu caracter didactic. În viziunea globală 
a Editurii Sapientia se află publicarea tuturor acelor materialele de care au 
nevoie preoţii, catehetii, profesorii de religie în misiunea lor, dar şi credincioşii 
obişnuiţi în viaţa lor spirituală. Nu pot fi publicate dintr-odată toate materialele; 
numărul celor care se ocupă de ea este mic, la fel şi fondurile financiare sunt 

reduse. După primul an de existenţă, am reuşit să publicăm peste 25 de titluri, 
cu gândul de a acoperi diferite sectoare: Sfânta Scriptură, teologie, 
spiritualitate, istorie etc. Urmează şi alte colecţii de lucrări. 

În ce priveşte bibliotecile parohiale şi decanale, vă mărturisesc că am avut 
o iniţiativă anul trecut. Am trimis la fiecare parohie un pachet cu cărţile pe care 
le-am publicat la Editura Sapientia; cărțile erau în dublu exemplar, urmând ca 
unul să fie pentru preot şi altul pentru biblioteca parohială. Deocamdată, 
acțiunea aceasta este suspendată, dar mă gândesc că grupul preoţilor 
responsabili cu profesorii de religie va face mai mult în direcția înființării 
acestor biblioteci. Biblioteca este ca o farmacie. În ce sens? În sensul că de la 
farmacie iei un medicament pentru a te face sănătos, dar acolo trebuie să găseşti 
medicamentul necesar bolii de care suferi. La fel stau lucrurile şi cu cărțile. Dar 
ce te faci dacă „medicamentul” este scump? 

Este adevărat că preţurile de vânzare a cărţilor sunt mari, dar ele nu vin de 
la cei care lucrează, fiindcă nu se intenţionează câştigul. Preţurile reprezintă 
costul producerii cărții la tipografie. Dacă vreţi cărți mai ieftine decât la 
librărie, vă rog să vă adresati direct la seminar, unde sunt lucrate aceste cărți. 

În ce priveşte mulţimea de materiale didactice de care este nevoie, mă 
gândesc că ar fi bună şi participarea dumneavoastră. Se poate întâmpla ca 
materialul gândit de alții să nu se potrivească cu ceea ce vă confruntafi 
dumneavoastră pe teren. De aceea spun că este necesară această colaborare 
între responsabilii editurii şi profesorii de religie şi cateheti. Cine a făcut ceva 
în aceşti de ani şi doreşte să publice materialul respectiv să ia legătura cu 
Editura Sapientia, care îşi propune să publice atât manualele necesare predării 
religiei de la clasa I-a la clasa a XII-a, cât şi materiale suplimentare, cum este 
cartea Sunt copil, Isuse pentru clasele I-IV. Dacă ne adunăm forţele şi ideile, 
cred că putem face mai mult în acest domeniu. 


Pr. Wili Dancă: 

Dialogul cu religiile necreştine face parte din teologia religiilor, pe care am 
putea să o vedem ca un fel „work in progress”, în sensul că nu prezintă reţete 
şi soluţii gata făcute la toate problemele, ci doar principii generale şi linii de 
orientare. Dar ştim din experienţă că nu principiile dialoghează, ci oamenii, de 
aici frumuseţea şi limitele dialogului. Istoria dialogului dintre creştini şi 
necreştini înregistrează trei atitudini posibile, la care am făcut referinţă în 
conferinţa prezentată, dar nu le-am analizat din motive de spațiu şi de timp. 
Prima atitudine este aceea de includere arogantă (ignorantä) a valorilor 
spirituale şi umane din celelalte religii, adică se recunosc anumite elemente 

comune — credinţa în Dumnezeu creator, providentä, destinul etern al omului 
etc. — dar sunt tratate fără respect. A doua atitudine este aceea de excludere 
totală, de condamnare în bloc a tuturor elementelor religioase din religiile 
necreştine. Din păcate, asemenea atitudini le putem găsi la unii misionari din 
trecut, care nu erau suficient de bine pregătiţi pentru întâlnirea cu alte popoare 
si religii. 

Dezvoltarea mijloacelor tehnice şi de comunicare socială a dus la apropierea 
dintre oameni şi la cunoaşterea reciprocă a religiilor lor. În acest context al 
globalizării, cu toate păcatele ei, s-au dezvoltat studiile de istorie a religiilor, 
de teologie a religiilor, care au pus în lumină existenţa a numeroase elemente 
de adevăr şi de frumuseţe în religiile necreştine. Aceste descoperiri şi 
maturizări ale spiritului uman stau la baza celei de a treia atitudini, şi anume 
de dialog, care presupune cultivarea unui respect reciproc din partea 
partenerilor. Această atitudine este recomandată de magisteriul Bisericii de la 
Conciliul al II-lea din Vatican încoace, dar şi de câţiva teologi mari din secolul 
al XX-lea: H. de Lubac, K. Rahner, J. Daniélou si alţii. 

Avantajul dialogului este faptul că partenerii parcurg o bucată de drum 
împreună, chiar dacă pentru scurtă vreme, şi se pot îmbogăți reciproc prin 
comunicarea valorilor proprii. În sensul acesta, Sfântul Părinte actual ne 
încurajează şi ne îndeamnă să parcurgem această cale prin convocarea 
celebrelor întâlniri de la Assisi din octombrie 1986 şi 24 ianuarie 2002. După 
exemplul dat de papa loan Paul al II-lea, dialogul cu necreştinii trebuie să fie 
animat de „spiritul de la Assisi” — sentimentul viu de frätietate cu toţi oamenii, 
cu toate făpturile de sub cer şi cu cosmosul întreg, pe care l-a ilustrat atât de 
frumos sfântul Francisc din Assisi. 

Dar dialogul cu religiile necreştine nu trebuie să conducă la convingerea că 
toate religiile sunt la fel de bune. În general, religiile sunt un răspuns al omului 
la vorbirea lui Dumnezeu prin creaţie, cu excepţia religiilor istorice sau/şi a 
religiilor Cărţii — religia ebraică, creştină şi musulmană. La rândul lor, religiile 
au dat naştere unor culturi specifice. Din acest punct de vedere, pentru că există 
culturi mari şi culturi mici, putem aprecia o religie, adică după roadele produse: 
roade culturale, spirituale. Fără să intrăm prea mult în problemă, să spunem că 
religia creştină în raport cu celelalte religii are ca rod principal cultura omului 
ca suveran peste întreaga creaţie, deci în picioare, demn, nu culcat cu faţa la 
pământ şi cu spatele în sus sau cu picioarele împleticite sub şezut. 

Totuşi, nu trebuie să uităm specificul religiei creştine, care este credinţa în 
întruparea Fiului lui Dumnezeu în Isus din Nazaret — unicul mântuitor al lumii 
— şi credinţa în Sfânta Treime. Întrebarea care se pune aici este următoarea: în 

dialogul cu necreştinii mai trebuie să pomenim despre Cristos sau mai degrabă 
să tăcem? Sigur că da, însă în vestirea noastră să ţinem cont de valorile 
celorlalţi şi, înainte de a trece la cuvinte, să trăim noi înşine evanghelia, aşa 
cum spune Sfântul Părinte loan Paul al II-lea în scrisoarea enciclicä Veritatis 
splendor (Strălucirea Adevărului), să facem „apologia” lui Cristos trăind 
comuniunea cu Adevărul care s-a făcut Persoană, Cale şi Viaţă. Oricum, 
chemarea la credinţa în Cristos şi în Sfânta Treime vine de la Dumnezeu, nu de 
la noi; misiunea noastră este aceea de a nu împiedica manifestarea acestei 
chemări printr-un comportament inadecvat. Reproşul lui Mahatma Gandhi este 
valabil şi astăzi: „Îmi place Cristos, dar nu-mi plac crestinii!”. 


Pr. Alois Bulai: 

Răspund la această provocare cu mărturia sfântului Paul. Din prima 
scrisoare către Corinteni, aflăm că el a rămas cu credincioşi din Corint un an 
şi jumătate. A format o comunitate relativ numeroasă, însă compozită. 
Populaţia din Corint era foarte variată; oraşul Corint era pe atunci cel mai mare 
port al Greciei. Ca în orice port, oamenii provin din multe locuri şi cu multe 
formaţii. La scurt timp după plecarea sfântului Paul din Corint, comunitatea se 
confruntă cu o sumedenie de probleme. De aceea sfântul Paul le trimite această 
scrisoare şi îi dojeneste: „Cu lacrimi v-am hrănit, nu cu bucate, căci încă nu 
puteaţi mânca, şi încă nici acum nu puteţi, fiindcă sunteţi tot trupesti. Cätä 
vreme este între voi pizmă şi ceartă şi răzbunări, nu sunteţi oare trupeşti şi nu 
după firea omenească umblati? Căci când zice unul: eu sunt al lui Paul, iar 
altul: eu sunt al lui Apolo, oare nu sunteţi oameni trupeşti? Dar ce este Apolo 
şi ce este Paul? Slujitori prin care aţi crezut voi şi după cum i-a dat Domnul 
fiecăruia. Eu am sădit, Apolo a udat, dar Dumnezeu a făcut să crească”. 
Argumentul continuă şi ajunge la afirmaţia fundamentală: „Căci nimeni nu 
poate pune altă temelie, decât cea pusă, care este Isus Cristos”. 

Dacă îl luăm pe sfântul apostol Paul în măreţia operei lui de evanghelizare, 
putem spune că el a fost primul care a sistematizat teologia, dar în nici într-un 
caz că este fondatorul creştinismului. Credinţa noastră este fundamentată pe 
moartea şi învierea lui Isus Cristos, fiindcă prin botez noi am fost înmormântați 
cu Cristos în moartea lui şi aşteptăm să înviem o dată cu el. 

Şi mai spune sfântul Paul în aceeaşi Scrisoare către Corinteni, în capitolul 
15: „Vă aduc aminte, fraţilor, evanghelia pe care v-am binevestit-o şi pe care 
ati şi bineprimit-o şi întru care şi staţi, prin care şi sunteţi mäntuifi. Cu ce 
cuvânt v-am binevestit-o, dacă o ţineţi cu tărie, afară numai dacă n-aţi crezut 
în zadar? Căci v-am dat întâi de toate ceea ce şi eu am primit, că Isus Cristos 

a murit pentru păcatele noastre după Scripturi şi că a fost îngropat şi că a înviat 
a treia zi după Scripturi. Şi că s-a arătat lui Chefa, apoi celor doisprezece...”. 
Dar sfântul Paul se vede pe sine ca o verigă din tradiția care porneşte de la 
misterul morţii şi învierii lui Isus Cristos, care este începutul creştinismului. El 
este un personaj proeminent, strălucitor, un personaj cu totul unic în istoria 
răscumpărării. Dar răscumpărarea nu pleacă de la sfântul Paul, ci de la Cristos; 
această veste bună este propovăduită de sfântul Paul. 


Pr. Marius Stanislav Bucevski (moderator — Atelier II): 

Am avut ca temă de discuţie „Religia în Biserică şi viaţa”. 

Tema principală a discuţiilor a fost faptul că ora de religie în şcoală trebuie 
să-i pregătească pe copii şi pe tineri în general pentru viaţa de zi cu zi. Din 
acest punct de vedere, am sesizat că de multe ori religia este trecută într-un plan 
secundar. Alte obiecte, ca limba română, matematica, sunt mai importante în 
ochii copiilor fiindcă se cer la bacalaureat si mai târziu în viaţă, pe când cu 
religia nu mergi nici la bacalaureat şi la nici un examen. 

De aici lipsa de atracţie faţă de acest obiect de studiu. 

O altă problemă este concurenţa ortodoxă, mai exact modul diferit pe care 
îl adoptă profesorii ortodocşi în notarea elevilor. Dacă profesorii catolici sunt 
exigenti şi dau note după ştiinţa elevilor, profesorii ortodocşi sunt prea 
indulgenti cu elevii: pentru un simplu „Tatăl nostru” dau nota zece. Fapt este 
că elevii catolici se pot duce la profesorii ortodocşi, dacă nu sunt mulţumiţi cu 
notele pe care le dau profesorii catolici, şi primesc de la ei note foarte mari pe 
NIMIC. 

De asemenea, s-a discutat faptul că prezenţa la ora de religie nu este totuna 
cu participarea la viaţa Bisericii: nu toți elevii participă la sfânta Liturghie şi 
la alte sacramente. Aici se pune întrebarea: ce pot face profesorii de religie ca 
prezenţa de la şcoală să fie efectivă şi la Biserică, la sfânta Liturghie? În urma 
discuţiilor, s-a ajuns la concluzia că ar fi bine ca şi părintele, preotul, să fie şi 
el prezent din când în când în şcoală, pentru ca raportul dintre elev şi preot să 
fie cât mai strâns. 

Se întâmplă de multe ori ca absentele de la ora de religie să fie foarte 
numeroase. Pentru a preveni asemenea aspecte se pare că este necesară nu doar 
informaţia, ci şi trăirea vocației de profesor, în sensul de a manifesta dragoste 
față de elevi. Totodată, orele de religie nu trebuie să fie la fel cu cele de 
matematică sau fizică, la care profesorul spune ceva fără sentimente, iar elevii 
scriu şi ei fără dragoste de acele ştiinţe. Orele de religie trebuie să fie foarte 
atractive, pentru ca elevii să vină la ele din plăcere; trebuie să-i angajeze să 

lucreze în echipă şi elementele noi care se învaţă să poată fi puse în practică. 
De exemplu, adevărurile de credinţă care se învaţă să fie asimilate prin anumite 
Jocuri împreună. 

O altă problemă provine din faptul că profesorii nu pot cunoaşte pe fiecare 
elev în parte. Explicaţiile care s-au dat: ora de religie este una singură pe 
săptămână, instabilitatea socială, multe greutăţi de ordin material afectează şi 
comportamentul afectiv al elevilor. Pentru a rezolva problema s-a spus că este 
necesară o schimbare a valorilor începând cu clasa a I-a. În acest sens, ora de 
religie trebuie să ia în serios mesajele mass-mediei, să le critice, să le purifice 
şi să prezinte adevărata scară a valorilor. Dacă acest lucru se amână pentru mai 
târziu, să spunem pentru elevii din clasa a VIII-a sau din clasele de liceu, se 
pare că nu se mai poate face nimic, fiindcă aici e vorba de o schimbare a 
mentalitätii. Din acest punct de vedere, s-a constat faptul că lipsesc manualele 
necesare, că temele nu sunt adaptate la problemele actuale cu care se confruntă 
copiii şi familiile lor. Ce se poate face în sensul acesta? De exemplu, unele 
teme inspirate din magisteriul Bisericii sunt foarte dificile chiar pentru 
profesorii de religie. Ce se poate face pentru ca aceste teme să fie înţelese şi 
asimilate de copii? 

Nu trebuie neglijată o altă problemă: mulţi profesori de religie predau ceea 
ce pot, cum pot şi unde se poate. De multe ori nu există spaţiu pentru ora de 
religie în şcoală, nu există materiale bune de pregătire a orei de religie; unor 
profesori li se pare că şi programa şcolară este prea încărcată şi prea grea. 

În ce priveşte pregătirea profesorilor, s-a remarcat faptul că, pentru 
definitivat şi grad, exigenţele sunt prea mari. Din cunoştinţele cerute la aceste 
examene, profesorii au spus că nu pot lua mai nimic pentru ora de religie în 
şcoală, unde se cer lucruri mai simple şi pe înţelesul copiilor. Limbajul 
examenelor este la nivel de doctorat, or în viaţă se cer lucruri mai concrete. 
Ceea ce trebuie să ştie profesorii este corect, însă modul în care se propun 
examenele este prea elevat. 

Pentru a schimba starea de lucruri cu care se confruntă profesorii şi elevii 
la ora de religie este necesar să schimbăm mentalitatea părinţilor printr-o 
cateheză adecvată. De asemenea, trebuie să fie mai multe şedinţe cu părinţii ca 
să trezim mai întâi în ei interesul pentru ora de religie şi apoi în elevi. Sub acest 
aspect, putem recupera frecvenţa la ora de religie, fiindcă de multe ori copiii 
lipsesc de la şcoală, iar părinților nu le spun adevărul. 

Câteva întrebări. 

Pentru părintele Petercă Vladimir: Ce parabole am putea folosi astăzi la ora 
de religie cu tinerii, pentru a-i putea convinge de faptul că Isus Cristos are ceva 

de spus societăţii şi lumii de astăzi? Tinerii spun că degeaba se merge la 
Biserică; de la ea nu se primeşte nici salariu, nici îndreptare morală. De 
exemplu, în societatea de astăzi există multă corupţie şi multi corupți, unii 
dintre ei frecventează Biserica şi totuşi în viaţa lor nu se schimbă nimic, sunt 
la fel ca şi cei care nu merg la Biserică. 

Pentru părintele Wili Dancă: Cum să impunem modelul catolic în faţa 
modelului ortodox de a face şcoală, pentru că primul este mai exigent, iar al 
doilea este mai puţin exigent? 

Pentru părintele Ştefan Lupu: Cum putem traduce învăţătura magisteriului 
în limbajul copiilor? Se pare că temele de la orele de religie sunt prezentate la 
un nivel înalt, fără legătură cu viaţa de zi cu zi. Cum să facem ca învăţătura 
despre sacramente să devină viaţă pentru elevi? 

Pentru P.S. Aurel Percă: Cum s-ar putea ca doar într-o singură oră de religie 
să se schimbe mentalitatea şi să se ajungă la cunoaşterea situației concrete în 
care trăiesc copii? Oare în formarea profesorilor nu se cer prea multe lucruri, 
dacă ne gândim la situaţia obiectului de studiu pe care îl predau ei? 


Pr. Vladimir Petercă: 

Parabolele lui Isus sunt valabile întotdeauna, nu numai atunci când Isus le-a 
pronunţat sau pentru o anumită perioadă din istoria Bisericii. Noi le interpretăm 
în maniera noastră, ţinând cont de ce spun cărţile biblice şi de ceea ce întâlnim 
în viaţă. Parabolele se află în inima mesajului evanghelic. Parabolele ascund 
în spatele lor o lume de idei diversificate; în interpretarea acestora este 
importantă atât fantezia, cât şi maniera noastră de trăire a parabolelor. Pentru 
interpretarea parabolelor în mod convingător, profesorul de religie trebuie să 
aibă cunoştinţe de natură istorică, filologică, arheologică, dar şi de viaţă. 

Parabolele sunt valabile oricând, şi ieri şi astăzi, pentru că prin ele ne 
vorbeşte Isus Cristos însuşi. 


Pr. Alois Bulai: 

Referitor la dificultatea examenelor de definitivat şi de grad. Faptul că noi 
ştim „mult” nu ne împiedică să spunem „cât trebuie”. Este foarte important ca 
noi să fim undeva sus pentru ca să pricepem lucrurile mici. Într-adevăr, este un 
mare efort să transpunem în simplitate ceea ce în sine este complex. Când e 
vorba de mister, este foarte important ca noi să pătrundem misterul pentru ca, 
apoi, să-l prezentăm celor pe care îi avem în faţă. 

Referitor la parabolele lui Isus şi lumea noastră. Nu e deloc greu să apelăm 
la parabole. Lumea noastră, în general, a renunţat la logica rațională; acum se 

vorbeşte despre o logică simbolică. Citiţi poezia care se scrie la ora actuală! Nu 
are nici un fel de ordine logică, apelează numai la simbol, semn, gesturi. Lucrul 
acesta trebuie să-l facem. Este foarte uşor de aplicat la lumea de astăzi. Eu 
rămân foarte surprins de un cântec, de exemplu, care la prima vedere nu are 
nici o legătură cu ceva unde vrea să ajungă. Cântecul apelează tocmai la această 
logică a simbolului, şi acest lucru trebuie să-l facem şi noi. Nu putem prelua un 
material prefabricat. Materialul pe care îl primim este fabricat, este făcut 
standard, dar noi trebuie să-l aplicăm la cei pe care îi avem în faţa noastră. 


Pr. Wili Dancă: 

În legătură cu aceste două modele de a prezenta învăţătura creştină este mult 
de spus. Dar ceea ce mi se pare important e faptul că ortodocşii se uită cu 
admiraţie la catolici, chiar dacă nu o spun întotdeauna în cuvinte plăcute. Sunt 
convins că şi profesorii ortodocşi apreciază modul de a fi mai exigent şi în 
studiu şi în viaţă. Din acest punct de vedere, nu trebuie să fim descurajati că nu 
toţi sunt de acord cu felul nostru de a fi. Rigoarea şi exigenta te ridică într-un 
plan mai înalt şi, dacă eşti acolo, fără îndoială că eşti văzut de mai multi: unii 
te aprobă, alții te critică etc. Important e să nu ne descurajäm şi să convingem 
şi pe alţii de roadele acestei atitudini, care se vor vedea nu imediat, ci pe termen 
lung. Din acest punct de vedere, merită atenţie parabola semănătorului — 
sămânţa care cade în pământ bun, pământul este bun dacă e „lucrat” bine. 

De asemenea, mi se pare util să aflăm cauzele descurajării şi ale delăsării în 
acest sector. 

Prima cauză a acestui fenomen are ceva în comun cu societatea în care 
trăim, ea influențând cumva şi modul nostru de a fi ca profesori, desigur, nu in 
totalitate. Astfel, culoarea morală a societăţii noastre are multă nuanţă de gri, 
adică nu e nici prea albă, nici prea neagră. În termeni filozofici, adevărul nu 
este la fel pentru toţi, oricând, oriunde. Societatea este în schimbare, se 
schimbă modurile de trai, relaţiile dintre oameni, mentalitätile inspirate din 
viaţa de tip patriarhal dispar, mijloacele de comunicare în masă având aici un 
rol important în promovarea relativismului etic şi religios. Cum să ne raportăm 
la valoarea integrităţii vieţii umane în această lume în schimbare, pentru că în 
cele din urmă despre aşa ceva este vorba? Profesorul de religie nu poate să 
rămână indiferent la aceste schimbări şi la pericolele pe care le comportă ea. 
Ataşamentul faţă de anumite valori nu trebuie să conducă la fundamentalism. 
Mi se pare că profesorul de religie trebuie să fie ca zeul lanus din mitologia 
romană: cu o faţă către trecut şi una către viitor. În faţa elevilor incredintati lui, 
profesorul de religie trebuie să fie ca o sinteză vie a trecutului, prezentului şi 

viitorului. Dacă este aşa, atunci cu siguranță faţa ascunsă a exigentei 
profesorului este înţelegerea față de problemele cu care se confruntă elevul. 
Oricum, ceea ce deranjează şi contravine misiunii profesorului în contextul 
societăţii de astăzi este „datul la pace” cu elevii, cu familia, de dragul banilor, 
popularității, prestigiului cu orice preţ. 

A doua cauză a înţelegerii exagerate față de elevi pe care o practică unii 
profesori ortodocşi se explică prin faptul că ei sunt reprezentanţii religiei 
ortodoxe majoritare. Tensiunea dintre cel care este în minoritate şi cel care este 
în majoritate conduce inevitabil la următoarea stare de lucruri: în afirmarea 
propriei identități, minoritatea strânge rândurile şi luptă mai eficient — ceea ce 
deranjează şi atrage după sine suspiciune, iar majoritatea este mai relaxată şi 
arogantă. Această tensiune se simte şi în felul nostru de a fi ca Biserică sau 
şcoală. Sub acest aspect, pericolul care îi ameninţă pe catolici este tendinţa de 
a transforma Biserica şi ora de religie într-un spaţiu de revendicări permanente 
— de exemplu, faptul că suntem ignorati de mass-media se este cauzat de 
„politica” dusă de Biserica majoritară, iar pericolul care îi paşte pe ortodocşi 
este convingerea că dreptatea este întotdeauna de partea lor şi soluţia tuturor 
problemelor este ortodoxismul. 

Fără îndoială, există mulţi profesori vrednici şi la catolici şi la ortodocşi. Să 
încercăm să nu generalizăm excepţiile şi să ne apropiem unii de alții prin 
„politica paşilor mici”, căci avem destule lucruri bune să ne spunem. 


Pr. Ştefan Lupu: 

Răspunsul pe care îl dau porneşte de la „ceea ce vrem”: care este motivaţia 
fundamentală a misiunii noastre de profesor? Îmi amintesc că la începutul 
Facultăţii de Teologie pentru laici, condiţiile de şcolarizare erau destul de 
precare; cu toate acestea, dorinţa celor care voiau să studieze teologia şi să 
predea în şcoală era mare. Ei nu-şi puteau imagina greutățile pe care aveau să 
le întâmpine, căci, dacă ar fi ştiut, poate s-ar fi descurajat. Persoanele care 
studiau teologia atunci aveau problemele lor de familie, dar, cu toate acestea, 
au mers mai departe. 

Important este ceea ce spunea sfântul Toma: contemplata aliis tradere, adică 
„ceea ce tu ai contemplat să dai altora”. Ceea ce vrem să dăm elevilor este 
credinţa noastră în Isus Cristos. Scopul nostru nu este acela de a transforma 
lumea întreagă, nici Isus Cristos nu a făcut-o şi nici apostolii. Profesorul de 
religie este un martor, dă mărturie despre ceva sau cineva din interiorul lui. 
Când face acest lucru, îl face cu bucurie şi, în felul acesta, iradiază, transmite 
ceva. Poate că vreunul dintre elevii pe care îi are în clasă se va schimba, va 

rămâne cu ceva bun din ceea ce a primit. Aceasta mi se pare că trebuie să fie 
motivația ce ne îndeamnă la acțiune. 

În ce priveşte dificultatea adaptării şi a trecerii de la un nivel mai înalt la 
unul mai de jos, mă gândesc că dumneavoastră, care aveți familie şi copii, aveți 
deja o importantă experiență, pe care aş ilustra-o cu o parabolă. Când un copil 
vă cere ceva de mâncare şi dumneavoastră îi oferiţi, de exemplu, cartofi pai, el 
vede doar mâncarea, însă nu ştie tot efortul care s-a făcut de la plantarea 
cartofului până la pregătirea lui pentru masă. Efortul acesta seamănă cu trecerea 
dumneavoastră prin toate etapele formării teologice şi spirituale, pedagogice 
şi metodologice. Acum vă aflați în momentul de a oferi unui copil cartofii pai: 
probabil farfuria nu este plină, cartoful nu este bine curățat etc. Important este 
că acel copil are cu ce să se hrănească. În acest sens, ceea ce face magisteriul 
Bisericii este să planteze cartofii în pământ; teologii îi prăşesc şi îi recoltează, 
iar profesorii de religie îi pregătesc. Toţi fac câte ceva; important este că toți 
colaborează la realizarea aceluiaşi scop: mântuirea omului. O satisfacție mai 
mare decât aceasta nu poate să fie, iar efortul de la semănat, de la cules şi de la 
curăţat se uită. 


P.S. Aurel Percă: 

Nu trebuie să uităm care este finalitatea orei de religie; ar fi frumos ca într-o 
singură oră să facem multe lucruri, însă finalitatea ei este interesantă, şi anume 
să punem o cărămidă la formarea unui elev. Bineînţeles că este greu să-i 
cunoaştem pe toţi, să avem un raport personal cu fiecare dintre ei, dar prezenţa 
profesorului poate contribui cu ceva la formarea copiilor. Poate nu observăm 
lucrul acesta imediat, însă, mai târziu, unii îşi vor aminti de profesorul de 
religie care i-a înţeles şi 1-a ajutat. Nu trebuie renunţat la ideea că chiar într-o 
singură oră se poate face ceva bun. Deocamdată, nu avem condiții demne în 
şcoală pentru această oră de religie, totuşi eforturile merită pentru că ele pot 
contribui la o anumită schimbare în bine. 

Referitor la problema că religia este pusă pe locul al doilea în programa de 
învățământ, vreau să spun că nu putem pretinde de la o şcoală, care să ofere 
elevului un orizont cât mai complet, să insiste asupra religiei. Cred că 
finalitatea şcolii este să ofere ceva elevului, dar nu se poate totul. În sensul 
acesta avem alte şcoli de profil în care se poate studia mai multă religie şi 
teologie. Ceea ce trebuie să ştim e faptul că nu formäm teologi din clasa I şi, 
prin urmare, religia nu poate fi pusă în acelaşi plan cu alte materii. Din punctul 
nostru de vedere, este o oră importantă, fiindcă oferă o contribuţie la formarea 
umană şi creştină a copilului. 


212 


In ce priveste lipsa de atractie fatä de acest obiect, trebuie sä recunoastem 
că nu putem face din toți copiii practicanți activi, totuşi, ora de religie trebuie 
să fie atractivă printr-o pregătire corespunzătoare, printr-o prezenţă şi o ţinută 
morală a profesorului, care să-i facă pe copii să aştepte ora de religie. 

Lipsa de la sfânta Liturghie a copiilor care frecventează ora de religie poate 
fi corijată prin colaborarea cu preoţii din parohie. Nu trebuie să-i ducem pe 
copii cu forța la sfânta Liturghie, pentru că lucrul acesta poate cultiva antipatia 
față de Biserică. Ceea ce putem face este să dăm un exemplu bun în sensul 
acesta şi să fim deschişi faţă de întrebările şi problemele copiilor. 

Prezenţa preotului în şcoală este necesară, pentru că fiecare paroh este 
responsabil de predarea religiei în şcolile din teritoriul parohiei sale; el face 
recomandarea pentru profesorul de religie şi este de dorit ca între profesori şi 
parohi să existe o colaborare permanentă, nu doar în luna august a fiecărui an 
când trebuie să obţină missio canonica pentru predarea religiei în şcoală. 

Absentele de la ora de religie trebuie văzute în context; unii poate lipsesc de 
la toate disciplinele, nu doar de la ora de religie. 

Misiunea profesorului nu se reduce la comunicarea unor date cu caracter 
informativ, ci trebuie să dea şi un exemplu bun prin care se va impune mai mult 
în faţa elevilor. 

Lucrul în echipă pentru a face ora de religie mai eficientă se recomandă 
acolo unde sunt mai multi profesori de religie într-o localitate. Sunt convins că 
prin această colaborare între profesori, orele de religie vor deveni mai atractive. 

Scara valorilor în formarea elevilor trebuie să fie clară pentru fiecare 
profesor în parte şi să ţină cont de formarea integrală a elevului. Apoi, nu 
trebuie uitat ceea ce este esenţial, acel ceva cu care elevul trebuie să rămână 
după ce termină şcoala sau ora de religie. În acest sens, selecţia o face 
profesorul de religie. 

Lipsa manualelor este o problemă destul de greu de rezolvat. Elaborarea 
unui material impune satisfacerea unor exigente; nu putem face manuale doar 
pentru dieceza noastră, ele ar trebui elaborate la nivel de ţară şi să cuprindă o 
tematică generală şi specifică în acelaşi timp. Acum se încearcă o colaborare 
la nivel de ţară cu cei din Ardeal, din Bucureşti şi din Timişoara. În toamna 
trecută, am avut o întâlnire cu directorii de şcoală din fiecare dieceză şi am aflat 
că peste tot este aceeaşi problemă a manualelor. Atunci s-a hotărât să lansăm 
câte un manual în fiecare an, însă aici este importantă şi experiența 
dumneavoastră, cum spunea părintele Lupu, pentru a putea propune manuale 
mai bune şi mai bogate decât cele actuale. Sper să putem face ceva în privinţa 

aceasta, dar aşa ceva nu se poate realiza doar cu o echipă care se află la Iaşi şi 
care nu s-a întâlnit niciodată cu o clasă de copii. 

Exigentele mari la examenele de grad şi definitivat nu sunt prea mari dacă 
le raportăm la profesorii de religie. Cu cât acestea sunt mai ridicate, cu atât 
creşte calitatea profesorilor. De asemenea, temele propuse sunt cerute de o 
programă comună; noi nu putem să le schimbăm şi să venim cu altele la aceste 
examene. Trebuie să fim orientati în funcție de ceea ce se întâmplă peste tot, 
fiindcă diploma ca atare este recunoscută peste tot, nu doar în dieceza de laşi. 
Deci trebuie să ne supunem rigorii examenelor, conştienţi fiind că ea ridică 
nivelul prestatiei profesorilor de religie. 

Cateheza adulţilor pentru a-i ajuta pe copii este o problemă frecventă astăzi 
în parohiile şi bisericile noastre. Există obligaţia de a face cateheză cu toţi 
membrii unei comunităţi, însă de multe ori sunt preferaţi copii şi tinerii. Acum 
propunem catehezele pentru sinodul diecezan, care se fac cum se fac; este de 
dorit ca să fie găsit un timp special pentru cateheză, nu în locul predicii 
obişnuite. 

Şedinţele cu părinţii sunt un prilej bun de a întări colaborarea cu familia 
elevului şi de a afla problemele cu care se confruntă elevul. 

Referitor la bibliotecile parohiale, vreau să spun că Preasfinţitul Petru 
Gherghel a cerut acest lucru şi eu am recomandat de multe ori confratilor preoţi 
ca fiecare parohie să aibă o bibliotecă. În unele locuri încă nu avem biblioteci 
parohiale mari, dar important e că există. De exemplu, într-o seară mă aflam 
la Săbăoani, în biroul parohial, şi am văzut acolo vreo 15 copii la birou pe care 
i-am întrebat: „Ce căutaţi aici la birou? Aţi venit să plătiți Liturghii?” Ei au 
răspuns: „Am venit să imprumutäm cărți”. Cred că mai există şi alte parohii cu 
biblioteci parohiale. Grija care se impune acum este ca preoţii să adune toate 
cărțile ce apar atât la editura „Sapientia”, cât şi la editura „Presa Bună” sau la 
alte edituri şi tratează probleme de interes creştin. 

În aceste zile voi întâlni preoţii din dieceză la şedinţele decanale şi voi 
transmite mai departe aceste probleme care vizează mai buna colaborare cu 
profesorii de religie. Bineînţeles, nu totul depinde de noi şi nu putem garanta 
acel cadru care este sub conducerea altor instanţe; ceea ce putem face este să 
rămânem orientafi spre acel bine integral al copiilor, care, în viitor, va aduce 
roade. 


Sâmbătă, 9 martie 2002 
Pr. Marcel Mititelu (moderator — Atelier I): 

Dacă ne gândim la problemele cu care se confruntă profesorul şi elevii la ora 
de religie, conferințele de astăzi au fost binevenite. Plecând de la tema primită 
— cadrul legislativ civil şi bisericesc al orei de religie —, ne-am oprit atenţia mai 
mult asupra aspectului civil, pentru că am avut-o între noi şi pe d-na avocat 
Mihaela Ciobanu, care ne-a dat multe lămuriri în această privinţă. Am ajuns la 
chestiuni practice, care se leagă indirect cu tema de discuţie. 

Prima problemă discutată a fost cazul judeţului Neamţ, unde ora de religie 
la clasele I-IV nu este plătită de Inspectoratul Şcolar Neamţ. Unii profesori au 
perceput că autoritatea bisericească, într-un anumit fel, n-ar fi intervenit 
suficient pentru rezolvarea problemei. Totuşi, am înţeles că intervenţiile au fost 
serioase, iar profesorii n-au fost informaţi despre aceste intervenţii. Aspectul 
este important pentru profesori, fiindcă intră în joc remuneraţia de la stat şi alte 
drepturi ale profesorilor, care sunt încălcate prin măsura luată în şcolile din 
judeţul Neamţ. 

O altă problemă se referă la numărul elevilor la ora de religie. Art. 158 din 
Legea învăţământului spune că numărul elevilor la ora de religie este de 
maximum 30 de elevi. Dar sunt situaţii în care numărul lor ajunge la 40, 
profesorii nu pot face faţă şi, totuşi, pentru a salva situaţia din punct de vedere 
pedagogic, împart grupa de 40 în două şi fac o oră benevol, pentru care iarăşi 
nu sunt plătiți. Ce se poate face în privinţa aceasta? 

Altă problemă este legată de cazurile în care directorul şcolii intervine cu 
măsuri care ies din cadrul legislativ. Ce se poate face? Poate interveni parohul 
sau preotul responsabil pe zonă? 

Referitor la evaluarea elevilor, atunci când elevii nu se prezintă la ora de 
religie, ce se face? Se poate încheia media sau nu? 

Domnul profesor Cucoş este rugat să clarifice mai bine conceptul de 
integrare interdisciplinară. 

S-a propus ca aceste întâlniri să fie mai frecvente şi constante. 

De asemenea, s-a propus ca, în predicile lor, preoţii să abordeze şi problema 
orei de religie. 


Pr. Mihai Patraşcu: 

Datoria de a veghea asupra desfăşurării orei de religie şi a activităţii 
profesorilor de religie revine autorităţii ecleziastice competente, în cazul nostru 
episcopului diecezan, care a delegat această datorie părintelui Dumitru Gabor. 


Pr. Dumitru Gabor: 

În ce priveşte cazul judeţului Neamţ, s-a luat o atitudine destul de fermă. 
Preasfinţitul Petru Gherghel a trimis o scrisoare Inspectoratului Şcolar Neamţ; 
răspunsul nu a venit repede; am avut discuţii telefonice şi mi s-a spus că ori de 
câte ori vor fi probleme să se telefoneze la inspectorul general; am luat legătura 
cu părinţii decani de la Roman, Adjudeni şi Piatra Neamţ pentru a discuta 
Catolice de laşi din partea inspectorului general Creangă şi a părintelui ortodox 
Oprea, prin care s-a acceptat propunerea Preasfintitului Gherghel, şi anume ca 
profesorii să fie acceptaţi în şcoală, ora de religie să nu fie făcută de către 
învățător decât dacă are atestat şi missio canonica. Acelaşi lucru s-a propus şi 
de către Mitropolia Ortodoxă de Iaşi, adică la clasele I-IV, orele de religie să 
fie făcute în şcoală dar voluntar. Problema remuneratiei revine părinților 
parohi, care sunt rugaţi să-i ajute pe aceşti profesori. 

Noi căutăm să cerem de la Inspectoratul Şcolar Neamţ ca drepturile care 
decurg din contractul pe care îl aveţi cu inspectoratul să nu fie pierdute. De 
exemplu, cine are şase luni de profesorat şi are dreptul la definitivat am cerut 
ca timpul acesta să-i fie recunoscut de către Inspectorat. Sau alte drepturi: 
concediul de boală, de maternitate etc. Singura problemă este „semestrul II” în 
judeţul Neamţ, pe care încercăm să o rezolvăm cât mai bine. 


P.S. Petru Gherghel: 

Noi am vrut să facem un protest puternic, însă, după ce l-am întâlnit pe 
domnul inspector general de la Bucureşti, ne-am răzgândit pentru că el a 
promis că va rezolva problema. Voiam să ştim de ce s-a ajuns în judeţul Neamţ 
la o asemenea situaţie, de ce s-a oprit finanţarea numai la religie, şi nu la desen, 
muzică şi educaţie fizică. Ei au spus că nu e cazul să facem o furtună într-un 
pahar cu apă, pentru că vor rezolva problema. Am primit un telefon de la 
Inspectoratul Şcolar Neamţ că profesorii nu vor fi daţi afară din şcoală, chiar 
dacă unele şcoli au scris: „nu veţi mai continua ora de religie la clasele I-IV”. 
Totuşi, a rămas problema salarizării. Le-am cerut să accepte cartea de muncă 
şi să meargă mai departe cu angajarea. Mi s-a spus că în judeţul Neamţ se 
confruntă cu o dificultate specială, şi anume n-au ştiut să distribuie bine 
fondurile financiare. Nemaiavând cu ce să acopere plata salariilor, au hotărât 
suspendarea orei de religie şi să o facă cei care sunt învăţători. Noi nu am fost 
de acord, nu acceptăm ca cei care sunt de confesiune ortodoxă să predea religia 
în şcolile cu copii catolici. Fiecare cult să-şi folosească potenţialul personal pe 
care îl are. Aceasta este rezolvarea pentru semestrul II. Dacă au de gând să 
meargă mai departe tot la fel, atunci vom căuta o altă soluție. Mitropolia 

ortodoxă a spus că preoţii predau religia şi îi pun pe preoți să predea religia în 
mod gratuit, sau soțiile preoților. 

Nu ştiu cum s-a rezolvat până la urmă această problemă, dar iată că aici în 
sală nu este nimeni care să fi rămas fără serviciu la clasele I-IV. Dacă vor fi 
probleme în continuare, va trebui să protestăm împreună cu ortodocşii, pentru 
că se află în aceeaşi situaţie ca şi noi. Deocamdată, cei care au rămas fără plată 
pentru orele predate vor fi înscrişi la parohiile noastre şi vor fi răsplătiți. Ştiu 
că sunt deja câteva cazuri în care profesorii de religie sunt plătiţi de noi într-o 
formă sau alta, poate nu cu cât erau plătiți mai înainte, dar ştiu că sunt 
remunerati. 


Pr. Dumitru Gabor: 

Grupele de elevi nu ar trebui să fie o problemă. Dacă într-o clasă sunt 30 de 
elevi, luăm clasa aşa cum este. Pentru clasele I-IV, grupa putea fi formată din 
10 elevi; pentru clasele V-VIII, grupa trebuia formată din 15 elevi. Acum sunt 
informat că se va modifica ceva în privinţa aceasta. Deocamdată, normele 
pentru o clasă prevăd 30 de elevi, şi nu 40. Cred că nici un director nu poate să 
oblige pe cineva să lucreze cu 40 de elevi; printre altele, nici clasele nu sunt 
pregătite pentru aşa ceva. După părerea mea, grupele ar trebui să fie formate 
din 20 de elevi. Unde sunt cazuri de grupe mai mari de 30, vă rog să-mi faceţi 
o adresă pentru a le rezolva. 

În privinţa problemei directorului care depăşeşte cadrul legal prin 
intervenţiile sale, doresc să ştiu punctual despre cine şi despre ce este vorba. 
Ceea ce trebuie ştiut ca sigur este faptul că ora de religie face parte din 
trunchiul comun, iar directorii nu pot trece peste această prevedere legală. Dacă 
un părinte vine şi spune: „eu nu vreau ca fiul meu să facă ora de religie”, să ştiţi 
că are dreptul să ceară aşa ceva, dar în scris. Dacă nu face o cerere în scris, se 
consideră ca şi cum ar fi de acord. Cu toate acestea, dacă un copil nu participă 
la ore, acesta rămâne cu media neîncheiată; dacă nu vine la corijare, rămâne 
repetent. Oricum, trebuie luată legătura cu familia; dacă directorul insistă ca 
media să fie încheiată, vă recomand să fim cinstiţi şi cu noi şi cu copiii. Chiar 
dacă e greu, cu bunăvoință totuşi trebuie să dăm dovadă de verticalitate in 
comportarea noastră, dacă nu pentru altceva, cel puţin pentru faptul că ora de 
religie face parte din trunchiul comun. 

Aţi vorbit de repetarea acestui gen de întâlniri; vreau să vă spun că nu sunt 
de acord ca aceste întâlniri să fie prea dese, dar dacă ar avea loc de două ori pe 
semestru mi se pare că nu e rău şi împovărător pentru organizatori şi 
participanţi. Referitor la întâlnirile profesorilor cu caracter spiritual, adaug 


217 


observaţia că posibilitatea de a organiza aşa ceva într-o vacanţă de Crăciun sau 
de Paşti, ori în vacanţa mare, deci o dată pe an, este de luat în seamă, asemenea 
întâlniri fiind mai mult decât utile, chiar necesare. În acest sens, propunerea 
dumneavoastră este binevenită. 


P.S. Petru Gherghel: 

Vreau să completez ceea ce s-a spus aici prin a vă prezenta programul Casei 
Verbitilor, care cuprinde zile de reculegere destinate în special profesorilor de 
religie. Ele fac parte din formarea permanentă a profesorilor de religie. Eu am 
cerut să fie fixate asemenea perioade de exerciţii spirituale, pentru a veni în 
întâmpinarea dorinţei deja exprimată de dumneavoastră. 


Pr. Wili Dancă: 

În legătură cu această propunere de a face exerciţii spirituale cu profesorii 
de religie, am stat de vorbă şi cu P.S. Petru Gherghel şi cu P.S. Aurel Percă şi 
am ajuns la concluzia că este necesar ca preoţii vicari din centrele reşedinţă de 
judeţ să se implice mai mult în formarea spirituală a profesorilor de religie. 
Sunt de părere că, în funcție de limita unui judeţ, se pot organiza mai repede şi 
mai bine asemenea întâlniri cu caracter spiritual, care să dureze o singură zi şi 
să cuprindă două meditații, o sfântă Liturghie şi împărtăşirea experienţelor 
proprii. Ideea de a organiza o dată pe an o întâlnire spirituală cu toți profesorii 
de religie este bună, dar trebuie lucrat mai mult pentru ca ea să fie încununată 
cu roade reale. Dar ceea ce se poate face mai uşor mi se pare că este întâlnirea 
cu profesorii din cadrul unui judeţ, iar aici părinţii vicari ar putea să aibă mai 
multă inițiativă, bineînţeles, cu sprijinul părinților decani respectivi. 


Pr. Marius Bucevski (moderator — Atelier II): 

Tema noastră a fost „Lecţia şi evaluarea în cadrul orei de religie”. Pornind 
de la referatele prezentate am ajuns la anumite concluzii. 

Subiectivismul omului poate altera coerenţa dintre obiectele de studiu 
propuse elevilor, iar ora de religie ar putea pierde mult din originalitate. 

Prezenţa copiilor care provin din familiile mixte; în timpul vacantelor, aceşti 
copii participă la sacramente în Biserica Ortodoxă, iar când se întorc la şcoală, 
în capul lor este o confuzie generală. 

De aceea îl întrebăm pe domnul profesor Cucoş: Din ce moment începe 
„interconfesionalitatea” despre care ne-a vorbit? 

Pe P.S. Gherghel îl întrebăm: Dacă se ajunge la interconfesionalism, nu 
riscăm să cădem în relativismul religios, despre care se vorbeşte în documentul 

Dominus lesus? Dacă se renunţă la ceea ce propune credinţa catolică, educaţia 
religioasă devine educaţie pur civică sau morală, sau ora de religie se poate 
confunda cu ora de dirigentie. Cum rămânem cu elementul catolic în cadrul 
orei de religie? 

De multe ori, între profesorii de religie şi ceilalți profesori de alte discipline 
lipsesc punctele comune şi o cale de înţelegere. Trebuie să ţinem cont şi de 
faptul că multi dintre ei au avut contacte cu filozofia marxistă, au fost educați 
în spiritul materialismului dialectic. Profesorii de religie sunt primii care iau 
contactul cu ei, nouă revenindu-ne datoria de a-i deschide spre Biserică, 
credinţa în Dumnezeu şi spre prezenţa orei de religie în şcoală. În felul acesta, 
putem să ajungem la o anumită coerenţă între conținuturile disciplinelor 
predate în şcoală. 

S-a spus aici că, în unele şcoli, copii de altă religie doresc să participe la 
orele de religie catolică. Cum procedăm în acest caz? 

Absentele de la ore pot fi diminuate prin sporirea atractivitätii orei de 
religie. 

În ce priveşte evaluarea, s-au subliniat aceste aspecte. Dacă se recomandă 
ca notele să fie cât mai exigente, se pare că vom rămâne fără elevi în clasă. 
Care ar fi scara evaluării? S-a spus că este necesar să propunem baremul la care 
trebuie să ajungă toţi elevii, pentru a nu ajunge în situaţia de a avea note foarte 
slabe sau să nu încheiem media. Evaluarea are ca scop şi autoverificarea 
profesorului: dacă elevul nu ştie mai nimic, profesorul trebuie să se întrebe cum 
a predat ora de religie? Din nou s-a pus problema manualelor şi a materialelor 
ajutătoare. 

Cum reuşim să-i învăţăm pe copii o anumită conduită? Nu cumva evaluarea 
se concentrează doar asupra informaţiilor asumate? S-a ajuns la concluzia că 
una dintre cele mai bune metode de evaluare ar fi „portofoliul”, dar, totodată, 
s-a constatat şi lipsa mass-mediei catolice care să-i ajute pe copii şi tineri în 
sensul acesta. Deci s-a pus problema schimbării comportamentului elevilor prin 
conţinutul orei de religie şi evaluarea lor în funcție de prezenţa la sacramente. 

S-a spus că ar fi bine să se acorde mai multă importanţă orei de religie prin 
legislaţie. Din importanţa care i se acordă derivă şi evaluarea corespunzătoare. 
De exemplu, dacă se spune că religia nu se cere la bacalaureat, evaluarea nu 
poate fi corespunzătoare. Aici s-a mai spus că fiecare se pregăteşte pentru 
evaluarea finală pe care o face Dumnezeu la sfârşitul fiecăruia şi al lumii. 

De asemenea, interesant este faptul că, de multe ori, evaluarea nu reflectă 
mediul natural în care trăiesc copiii, situaţia lor reală. La întrebările noastre, 
copiii răspund ceea ce vrem noi, dar nu ceea ce ei gândesc cu adevărat. În 

sensul acesta, copiii ar trebui ajutaţi să descopere şi singuri ceea ce este bine 
si ceea ce este rău, şi numai aşa comportamentul lor se poate schimba efectiv. 

La liceu, se pare că metoda autoevaluării are un efect negativ, pentru că 
fiecare încearcă să se supraestimeze. Mai bună ar fi evaluarea reciprocă. În 
cazul copiilor, s-a spus că ar fi mai bună întrecerea pe grupe, pentru a se 
stimula unul pe altul. Evaluarea practică se poate face şi prin apropierea faţă de 
elevi, printr-o cunoaştere mai bună, printr-o prietenie reală cu ei. 

S-a subliniat necesitatea ca profesorii de religie să fie un model pentru elevi, 
să găsească în noi răspunsurile la întrebările pe care şi le pun. Evaluarea trebuie 
să fie în funcţie de capacitatea elevilor; totuşi nu credem că se pot verifica toate 
metodele de evaluare. Evaluarea trebuie să semene cu actul Creatorului, adică 
să îmbinăm educarea şi corijarea elevului pentru a forma din el un om adevărat, 
un creştin bun. 


Prof. Constantin Cucoş: 

Conceptul de integrare este problematic, eu am încercat să-l delimitez din 
punctul meu de vedere şi i-am dat o interpretare pedagogică. În nici un caz nu 
m-am referit la religie, la dimensiunea teologică. Conceptul trebuie procesat, 
ca să spun aşa, după repere metodice şi deontologice şi aşa mai departe. 

Dacă visez la o integrare, mă refer la cunoştinţele predate şi nicidecum la 
ceea ce se află în spatele lor, deci la valorile transmise prin şcoală. Faptul că 
există o legătură între cele două planuri este adevărat, dar în şcoală se operează 
cu altfel de cunoştinţe care sunt organizate, selectate, conexate în aşa fel încât 
să fie comprehensibile şi centrate pe trunchiul comun şcolar. Există în 
pedagogie această metodă de predare integrată din blocul de cunoştinţe şi valori 
şi la acest aspect m-am referit, dar nu am vizat confesiunile şi religiile. 

Nu am intrat în prea multe detalii, aceste blocuri de cunoştinţe pot fi 
organizate, structurate după criterii generale, particulare, non-specifice şi aşa 
mai departe. Putem să predäm religia în mod integrat, în sensul că identificäm 
un bloc comun de valori pentru mai multe religii. 

În ce moment trebuie servit acest model integrat? Mai întâi, predarea trebuie 
să se facă monoconfesional, deci individul trebuie educat în valorile specifice, 
şi apoi urmează să se facă o deschidere progresivă spre alte informaţii 
spirituale. Există o condiție deontologică ce trebuie respectată, şi anume 
raportarea corectă faţă de alteritatea confesională, în sensul de a organiza în aşa 
fel conţinutul predării încât să nu-i deranjeze pe alţii. Sunt situaţii, nu e cazul 
la dumneavoastră, când se structurează un conţinut religios în mod maniheist: 

eu sunt bun, celălalt e rău şi se urmează această linie de comparaţie negativă 
până mai târziu. 

Predarea integrată se poate face la un moment dat şi printr-o altă metodă, 
prin predarea în echipe de profesori. Să nu vă sperie gândul acesta: se poate ca 
la o anumită oră, la liceu de pildă, să chemaţi si un reprezentant al alteritätii 
confesionale pentru a dezlega aceeaşi problemă din unghiuri diferite. Dar 
pentru aceasta, elevul trebuie să fie destul de matur ca să poată să discearnă 
anumite aspecte ale unei probleme. Metoda aceasta poate fi prezentă în practica 
didactică. 

Nu cumva modul de a privi integrat conținuturile dă naştere la confuzie? 
Din moment ce publicul este avertizat, cred că nu poate genera confuzie. În nici 
un caz, integrarea valorică nu înseamnă sincretism, relativism religios. Dacă 
integrarea este făcută cu pricepere, profesionalism, cu o conlucrare sinceră între 
părți, nu conduce la concurenţă între valorile unor confesiuni. Având în vedere 
practicile recente de structurare a programei, trebuie spus că integrarea este 
dificilă. Proiectul pe care eu l-am prezentat are un caracter vizionar; el nu se 
referă la prezent, ci mai mult la viitor. Însă e bine să fim avertizaţi în legătură 
cu aceste exigente încă de pe acum. În măsura în care putem să netezim terenul 
e bine să integrăm ceea ce poate fi integrat în acest moment. Deci nu e vorba 
de cumulare mecanică, simplă a unor elemente, ci de o sinteză mult mai 
sofisticată, pe care noi putem să o realizăm la un moment dat. 


Prof. Mariana Purţuc: 

Vorbeati despre evaluare la ora de religie ca şi cum ar fi o problemă 
artificială. Nu cred. Problema este foarte importantă, dar în primul rând trebuie 
să ne impunem noi strada de urmat, trebuie să fim pregătiţi de a concepe şi a 
aplica metode de identificare a atitudinilor şi comportamentelor elevilor, pentru 
că ora de religie se adresează atât vieţii, în ideea de achiziţie de cunoştinţe, dar 
şi sufletului, în ideea de acţionare în spiritul celor asumate. 

Este normal ca la ora de religie să ţinem seama şi de comportament, de 
observarea sistematică a elevului, de ancheta cu privire la calitățile personale. 
Este important, în schimb, să stabilim ponderea acestor comportamente şi 
ponderea cunoştinţelor dobândite. Dar nu putem spune că putem da o notă 
numai pentru comportament, atâta vreme cât ora de religie este integrată în 
sistemul de învățământ. 

Când Ministerul Educaţiei Naţionale, în urmă cu câţiva ani, a pus problema 
calificativului ca stimulativ pentru profesorul de religie, din toate părțile au fost 
proteste, afirmându-se că în felul acesta profesorul de religie este marginalizat. 

Deci trebuie să fim coerenti cu ceea ce gândim. Atâta vreme cât sistemul actual 
de învățământ ne-a permis o metodă de notare de la 1 la 10, să o adaptăm 
specificului obiectului nostru: să ținem seama atât de cunoştinţe, cât şi de valori 
şi comportamente. 

Exemplele de evaluare care pot fi date încearcă să răspundă problemelor pe 
care le ridică sistemul naţional de evaluare. Iar religia, ca parte integrantă a 
trunchiului comun, trebuie să se adapteze acestui sistem naţional de evaluare. 
Dar este de competenţa profesorului să aleagă un tip de evaluare care convine 
conţinutului instructiv-educativ. Aici trebuie făcută diferenţa între învățământul 
obişnuit şi învățământul cu profil teologic. De exemplu, referatul se poate 
folosi în cazul învățământului cu profil teologic, dar nu în învăţământul 
obişnuit. De asemenea, portofoliul este cel mai la îndemnă ca tip de evaluare 
sumativă, este rezultatul unei activități îndelungate. Dar portofoliul trebuie în 
aşa fel gândit încât elevii să-şi pună în valoare tot ceea ce ei ştiu şi să fie 
sensibilizati cu privire la problema propusă la ora de religie, să devină parte 
activă în realizarea acestor portofolii. Deci portofoliul este o formă prin care 
elevul este sensibilizat şi activat pentru asumarea cunoştinţelor şi punerea lor 
în practică prin comportament şi atitudini. 

Problema autoevaluării nu trebuie văzută ca ocazie de laudă; autoevaluarea 
este o primă fază prin care copilul învaţă să se cunoască pe sine, să se evalueze 
corect şi responsabil. Aceasta este meseria profesorului, şi mai ales a 
profesorului de religie. Deci nu trebuie pusă problema în termeni că 
autoevaluarea este un mod de a încuraja lauda de sine; se poate să fie aşa ceva 
într-o primă fază, ţine de tendinţa copilului, dar el trebuie ajutat să se cunoască 
si să se autoevalueze corect. 


P.S. Petru Gherghel: 

Aud aici nişte lucruri minunate. 

S-a vorbit de tendinţa unora de a pune problema religiei în termeni de „noi 
suntem buni, ceilalți sunt răi”. Vreau să subliniez că noi trebuie să ne pregătim 
să sesizăm lucrurile comune Bisericii Catolice, Bisericii Ortodoxe şi 
comunităţilor protestante. Dar, în acelaşi timp, fiecare trebuie să lucreze serios 
pentru a-şi cunoaşte propria confesiune, religie, pentru a putea să cunoască, 
apoi, religia celuilalt. Noi am avut o perioadă, şi încă o mai avem, în care ne- 
am deschis puţin faţă de ceilalți. Cum spunea domnul profesor, „eu sunt bun 
pentru că celălalt e rău”. Cu alte cuvinte, nu primesc un copil la lecţie pentru 
că nu e catolic sau pentru că e dintre cei „răi”, eretici. Astfel de copii trebuie 
văzuţi în viziunea creştină a celor două mii de ani de creştinism; diferentierile 

şi specificitätile pe care le aduc ne pot face să înţelegem mai bine frumuseţea 
adevărului. Oricum, în problema aceasta mai sunt multe de făcut şi rămâne de 
perspectivă. Dacă vreţi să ştiţi, dialogul ecumenic merge pe acest schelet al 
problemelor comune, pe când cele mai diferenţiate şi mai sensibile sunt lăsate 
pentru mai târziu. Dar, între timp, toţi sunt invitați să-l cunoască pe celălalt. 

Aici ne lovim de o dificultate mare, pentru că suntem consideraţi străini, eu 
însumi sunt considerat străin, deşi sunt episcop al unei Biserici de atâtea sute 
de ani, pentru că nu sunt ortodox. Această mentalitate trebuie încet-încet 
purificată. Celălalt trebuie văzut aşa cum este el, ortodox sau catolic, cu 
credinţa lui creştină, care este lucrul cel mai important. Aşadar, între noi şi 
ceilalți există mai multe asemănări decât deosebiri, iar deosebirile, vom 
înţelege mai târziu, fac parte din întreg. 

În ce priveşte pericolul relativismului religios, el nu se referă la religia 
creştină şi la creştini, ci la religiile orientale. Aici, părintele Wili ar putea să vă 
spună mai mult. Când religiile orientale sunt puse la acelaşi nivel cu religia 
creştină, cu revelaţia creştină, atunci se ajunge la relativism. Sunt unii care 
afirmă că şi religiile orientale îl mântuiesc pe om. Desigur că în toate există 
semina Verbi (seminţele Cuvântului), dar nu toate religiile sunt egale între ele. 
Şi la Assisi s-au auzit asemenea glasuri. Cu toate că există diferenţe mari, 
apropierea şi cunoaşterea este foarte importantă şi de promovat. Mesajul nostru 
creştin trebuie transmis şi prin acest dialog, această obligație rămâne pe mai 
departe, dar să-l vestim cu respect, lăsând celorlalţi libertatea de a-l accepta. 
Deci nu e vorba de relativism, ci trebuie luptat pentru păstrarea propriei 
identități, pentru a o face cunoscută şi, totodată, pentru a accepta identitatea 
celuilalt şi pentru a căuta elementele care sunt comune. Poate se va ajunge 
odată să existe un buchet de exprimări comune, valabile pentru toţi, şi câteva 
diferenţe specifice. 

Vă mulțumesc că vă ocupați de aşa ceva şi vă încurajăm ca să vă cunoaşteţi 
şi mai mult identitatea proprie pentru a o face cunoscută şi celorlalți. Atunci 
când veţi prezenta învăţătura creştină catolică, să nu vă feriti de prezenţa altora; 
să ascultați cu interes şi acea învăţătură pe care o prezintă alţii. Important e să 
prezentaţi bine învăţătura creştină şi atunci îi veţi atrage şi pe alţii. Cu alte 
cuvinte, cei care vin la ora de religie să se bucure şi să înveţe ceva, dar cu atâta 
respect încât nimeni să nu fie acuzat că e altul şi că nu trebuie să-l acceptăm. 
Trebuie să găsim acele valori comune şi pe acest teren să ne întâlnim unii cu 
alții. Vă mulţumesc. 


Seria II (15-16 martie 2002) 

Vineri 15 martie 2002 

Pr. Felician Tiba (moderator — Atelier I): 

În atelierul nostru, am discutat tema „Religia în Sfânta Scriptură şi 
creştinismul”, urmând o schemă întocmită după conferințele din cursul 
dimineţii. Am încercat să cuprindem toate cele trei conferinţe. Am pornit de la 
Sfânta Scriptură, ca bază pentru ora de religie, şi am ajuns la profesorul de 
religie şi la destinatarul orei de religie, elevul. Profesorul se hrăneşte din Sfânta 
Scriptură, iar elevul din ceea ce îi spune profesorul. 

De la Sfânta Scriptură la creştinism. Pentru a înţelege creştinismul, ne 
folosim de parabole, de modul cum era înţeleasă religia în Vechiul Testament, 
cu adaosurile şi originalitätile religiei creştine. 

Ce transmit profesorii elevilor? Date privitoare la religie, izvoare, parcursul 
istoric şi concretizări de-a lungul istoriei. 

S-a pornit de la acceptarea parabolelor, ca un mod uşor de a ne adresa 
auditoriului din faţa noastră, elevilor. Aşa cum Isus, Învățătorul prin excelenţă, 
s-a folosit de parabole pentru a se face mai uşor înţeles de cei din jurul său, la 
fel şi noi, ca profesori, trebuie să căutăm acele modalităţi de a vorbi pe înţelesul 
copiilor. Prin urmare, ca şi Isus, trebuie să folosim exemple în cadrul orei de 
religie, care să pornească de la realitatea concretă, adică din viaţa copiilor. 
Parabolele sunt un mod de a ne înălța mai uşor la alte realităţi, de a percepe un 
anumit adevăr. Din parabole desprindem necesitatea de a folosi un limbaj 
adecvat capacităţii elevilor. 

Pornind de la parabole, am făcut cale întoarsă în Vechiul Testament, unde 
am căutat modalităţi asemănătoare parabolelor prin care Dumnezeu s-a adresat 
poporului ales. Şi ne-am oprit la cele 10 porunci. 

Aici s-au pus două întrebări. 

În Vechiul Testament, Dumnezeu se adresează poporului prin intermediari. 
De exemplu, Moise care prezintă poporului cele 10 porunci. Întrebarea care se 
pune este următoarea: cum putea să convingă Moise pe poporul ales de faptul 
că aceste porunci veneau de la Dumnezeu? 

A doua întrebare: Isus Cristos a înfiinţat personal creştinismul sau a dat 
altora această misiune? 

Am discutat apoi relaţia dintre profesor şi elev. Cum ne adresăm elevilor, 
ținând cont de limbajul parabolelor? Dacă vorbim despre Sfânta Scriptură, ce 
trebuie să facem? S-a ajuns la concluzia că, mai întâi, trebuie să concretizăm 
învăţătura biblică în viaţa noastră, adică să dăm un exemplu personal, pentru 
că profesorul devine credibil prin exemplul lui de viaţă şi, apoi, să-i ajutăm pe 
copii să treacă de la o credinţă teoretică la o credinţă practică. 

Pr. Vladimir Petercă: 

Isus Cristos nu a înfiinţat o religie aşa cum ne-am aştepta noi astăzi, ci, prin 
tot ceea ce a făcut şi ne-a învăţat, el a pus bazele religiei creştine. Putem spune 
că doctrina lui Isus Cristos este prezentă în creştinism. Noul Testament ne 
vorbeşte despre Isus ca despre Cineva care avea putere, care primise de la 
Dumnezeu misiunea de a prezenta noua învăţătură. Apostolii au înţeles că 
trebuie să predice această învățătură nouă şi, înainte de a o predica, trebuie să 
o trăiască. 

În ce priveşte problema intermediarilor între Dumnezeu şi popor, trebuie să 
ştim ceea ce spune Noul Testament, şi anume că nimeni nu l-a văzut pe 
Dumnezeu. Vechiul Testament ne spune că Dumnezeu este Fiinţa de care 
nimeni nu se poate apropia, omul neputând să o înţeleagă. Vechiul Testament 
spune undeva că „cine îl vede pe Dumnezeu moare!”. În lumina acestor 
convingeri, se înţelege uşor că Dumnezeu nu avea cum să se adreseze 
poporului în mod direct, ci prin intermediari. Aceştia au fost Moise, profeţii, 
cei drepți şi înţelepţi etc. Putem spune că toată revelația Vechiului Testament 
s-a concretizat în această manieră. 


Pr. Alois Bulai: 

Despre felul în care a vorbit Dumnezeu, găsim la începutul Scrisorii către 
Evrei o sinteză a acestui aspect: „După ce, în repetate rânduri şi în multe feluri, 
Dumnezeu le-a vorbit odinioară părinţilor noştri prin profeti, în aceste vremuri 
de pe urmă, ne-a vorbit nouă prin Fiul, pe care l-a pus moştenitor a toate, prin 
care şi lumea a creat-o. El este răsfrângerea luminoasă a măreției şi icoana 
fiinţei lui şi el le susţine toate prin cuvântul său puternic. După ce a înfăptuit 
curățirea de păcate, el s-a aşezat la dreapta măririi în înalturi, ajuns cu atât mai 
presus de îngeri, cu cât a moştenit un nume neasemuit cu al lor” (Evr 1,1-4). 

Deci, Dumnezeu a vorbit în multe rânduri şi în multe chipuri părinților 
noştri prin profeti până la venirea lui Isus Cristos, care este Cuvântul definitiv 
al Tatălui. Sunt multe chipuri ale vorbirii lui Dumnezeu, de exemplu, faptele 
creaţiei, care vorbesc omului despre Dumnezeu. În mod normal, omul, pornind 
de la contemplarea celor create, ar putea să ajungă la existenţa lui Dumnezeu 
şi să justifice legea morală naturală. A vorbit prin Moise şi prin profeti, a vorbit 
prin toate celelalte persoane pe care Sfânta Scriptură le numeşte mal’ak, adică 
mesager, trimis al lui Dumnezeu, cel care vorbeşte în numele lui Dumnezeu. 

Problema transmiterii credinţei este deosebit de importantă, ea 
caracterizează poporul alianţei, poporul ales al lui Dumnezeu. Acest popor a 
dat mărturie din persoană în persoană, din tată în fiu, din generaţie în generaţie 

despre faptele minunate pe care le-a realizat Dumnezeu. Textul Sfintei 
Scripturi pe care îl avem acum vine la sfârşitul unor tradiţii care s-au format în 
diferite locuri, atingând diferite nuanţe, pentru ca, în cele din urmă, acest 
cuvânt inspirat de Duhul Sfânt să fie istoria intervenţiei lui Dumnezeu în viaţa 
oamenilor. 


Pr. Wili Dancă: 

Isus Cristos este întemeietorul creştinismului. Să ne amintim ce spune Isus 
în sinagoga din Nazaret, reluând cuvintele profetului Isaia: „Duhul Domnului 
este asupra mea: pentru aceasta m-a uns să duc săracilor vestea cea bună; m-a 
trimis să proclam celor închişi eliberarea şi celor orbi recăpătarea vederii; să 
redau libertatea celor asupriti; să vestesc un an de îndurare al Domnului”. Iar 
ceva mai departe adaugă: „Astăzi s-a împlinit Scriptura aceasta pe care aţi 
ascultat-o cu urechile voastre” (Le 4,18.21-22). 

Când analizăm un lucru oarecare, privirea noastră porneşte în mod obişnuit 
din afară şi, încet-încet, pătrunde în esenţa interioară a lucrului respectiv. In 
legătură cu creştinismul, noi suntem impresionați, în primul rând, de formele 
exterioare prin care se manifestă esenţa acestuia, credința în Dumnezeu unul 
şi întreit. De fapt, nu există credinţă creştină ruptă de un context uman, cultural 
etc. Credinţa creştină este mereu întrupată în formele culturale şi spirituale 
specifice unei zone, unei mentalități. Isus Cristos ne arată calea unei noi 
legături cu Dumnezeu, care schimbă nu atât formele religioase existente până 
atunci şi până astăzi, fiindcă unele dintre ele persistă încă, ci inima omului. În 
raport cu formele religioase ale Vechiului Testament, Isus inaugurează o 
dialectică de tipul prevestire-împlinire, semn-semnificatie, arătând prin aceasta 
că semnificația rămâne mereu aceeaşi, pe când semnele, formele de exprimare 
a credinţei în cazul nostru, se pot schimba în funcţie de timp si de spaţiu. 

Să luăm exemplul unui creştin dintr-un sat oarecare din Moldova. Spunem 
că este creştin atât pentru credinţa, cât şi pentru modul lui de a fi în lume. 
Desigur că nu putem identifica credinţa creştină cu felul în care el o trăieşte, 
deşi aceasta este prima ispită care ne iese în cale când vrem să aflăm ce este 
credinţa creştină. Fără această distincţie între revelaţia creştină şi formele ei de 
exprimare în timp şi spaţiu nu putem înţelege exact ce este religia creştină. 
Pentru mai multă claritate, să spun că protestantismul, ortodoxismul, 
catolicismul sunt forme de manifestare ale creştinismului, care, înainte de toate, 
este o învăţătură spirituală cu roade deosebite în planul culturii şi al civilizaţiei 
umane. Pe aceeaşi linie de înţelegere, găsim diferenţe între creştinismul 

românesc, francez, german, italian, sârbesc, deşi rădăcina din care provin aceste 
filoane spirituale este aceeaşi, adică Isus Cristos şi evanghelia sa. 

Aşadar, Isus Cristos inaugurează un fel cu totul nou de intra în legătură cu 
Dumnezeu cel nevăzut, subliniind importanţa trăirii în viaţa omului, a inimii 
ca expresie a omului întreg în relaţia cu Dumnezeu. Dar modalitatea punerii în 
practică a mesajului lui Isus diferă de la om la om. Chiar dacă, în cazul lui Isus, 
mesajul se confundă cu mesagerul, în cazul oamenilor rămâne o diferenţă. 
Oricum, creştinismul cuprinde toate aceste aspecte: mesajul, mesagerul şi 
modalităţile umane de acceptare şi punere în practică a mesajului divin revelat 
nouă în persoana lui Isus din Nazaret. 

De multe ori se întâmplă că la ora de religie se fac exagerări de perspectivă, 
prezentând doar o formă a creştinismului ca fiind cea mai bună, de exemplu cea 
catolică italiană sau cea ortodoxă românească. Din punctul de vedere al ştiinţei 
religiei, asemenea abordări sunt eronate. La ora de religie nu trebuie să 
intervenim sentimental şi personal, amestecând prezentarea obiectivă a religiei 
creştine cu frustrările sau convingerile noastre. Să nu uităm că formele de 
manifestare ale credinţei creştine apar în istorie şi tot în istorie dispar. Să nu le 
dăm statut de ceva în sine absolut! Există forme care durează mai mult, altele 
mai puţin, ca frunzele copacilor toamna, după prima brumă. De exemplu, 
creştinismul catolic în forma populară din satele noastre cu greu se întâlneşte 
la oraşe sau în Occident. Duhul suflă unde vrea şi cum vrea: în cele din urmă, 
dispariția unor forme religioase şi apariția altora noi este un semn al 
supremaţiei sau victoriei Spiritului. 


P.S. Petru Gherghel: 

Creştinii astăzi intră în contact cu oameni care aparţin sau trăiesc o altă 
religie decât cea creştină. De aceea poate e bine să mai auzim încă o dată ce 
înseamnă expresia semina Verbi (seminţele Cuvântului), care se găsesc în alte 
religii? 


Pr. Wili Dancă: 

Încă de la începutul drumului ei în istorie, Biserica creştină s-a confruntat 
cu problema raportării la religiile păgâne sau necreştine. Sfinții Părinţi sunt 
primii care teoretizează acest raport, vorbind despre anumite elemente pozitive 
din punct de vedere creştin pe care celelalte religii le conţin. Astfel că, în timp, 
vestirea evangheliei la popoarele păgâne a valorificat elementele care erau 
compatibile cu noua învăţătură a lui Isus Cristos, mort şi înviat pentru 
răscumpărarea tuturor oamenilor, purificându-le şi inältändu-le la o nouă 

demnitate. Într-un anumit fel, putem spune că, şi prin religiile păgâne, 
Dumnezeu a vorbit oamenilor şi i-a pregătit pentru primirea evangheliei, pentru 
că şi în aceste religii găsim elemente valide de adevăr şi de bine, aşa cum sunt 
şi în creştinism. De aceea, K. Rahner spune că nu doar mägärita lui Balaam 
putea să profeteascä şi să intre astfel în planul lui Dumnezeu de mântuire a 
oamenilor, ci şi oamenii înşişi din afara poporului ales şi din afara comunităţii 
primordiale de creştini de la Ierusalim. 

Ce ar fi adevărat şi ce ar fi bun în religiile necreştine astăzi? De exemplu, 
convingerea că omul este creat de un Creator, că destinul omului nu se termină 
aici pe pământ, că viaţa omului nu se reduce la lumea materială, că prin jertfă 
şi rugăciune omul se ridică la o treaptă superioară de existenţă etc. Dacă ar fi 
să exprimăm printr-o imagine raportul dintre creştinism şi celelalte religii, 
atunci în centrul mai multor cercuri concentrice se află Isus Cristos şi, în jurul 
lui, celelalte religii, care, în măsura în care trăiesc învăţătura, evanghelia sa, se 
apropie sau se distanțează unele de altele şi de centrul de gravitație al mântuirii, 
adică de Isus Cristos. Oricum, nu trebuie să înțelegem că toate religiile sunt la 
fel de bune; relativismul şi indiferentismul sunt două atitudini periculoase în 
acest sector. Noi rămânem pe mai departe creştini, adică martori ai învierii cu 
un mandat de a vorbi despre Domnul înviat până la marginile lumii, dar cu 
umilință, răbdare şi respect faţă de libertatea celuilalt, care, numai mişcat de 
harul lui Dumnezeu, va accepta în cele din urmă evanghelia. 

Cum am spus şi în conferință, credinţa creştină are sădită în inima ei dorinţa 
de dialog — fie pentru că Domnul ne trimite în lume, fie pentru că Originea 
fundamentală a identităţii noastre de creştini este absentă şi, de aceea, îl căutăm 
cu si în ceilalți —, dar dialogul înseamnă respectarea celuilalt, pentru că şi el 
este o valoare demnă de atenţie: este creat de Dumnezeu, este chemat la 
mântuire, poate chiar îl caută cu ardoare pe Dumnezeu etc. În această cheie 
dialogală, vestirea evangheliei ţine cont de libertatea celuilalt si se realizează 
printr-o mărturie respectuoasă a celuialt. 

Sfântul Părinte loan Paul al II-lea vorbeşte despre dialogul interreligios într- 
o carte numită Să trecem pragul speranței. Printre altele, papa spune că, înainte 
de a ne opri la diferenţele dintre religii, trebuie să vedem ceea ce uneşte. Un 
element fundamental în existenţa lui homo religiosus este nostalgia după 
Dumnezeu, căutarea serioasă a lui Dumnezeu. Ei bine, această nostalgie după 
Dumnezeu este una dintre acele semina Verbi (seminţe ale Cuvântului), despre 
care era vorba la început. 


Profesoară (din sală): 

Ce raport există între limbajul abstract şi limbajul parabolelor? 


Pr. Vladimir Petercă: 

Parabolele folosesc un limbaj simplu, direct. Isus voia să aibă un contact cu 
toată lumea, fie că erau oameni învăţaţi, fie că erau oameni simpli. Am spus că 
lui Isus nu-i plac argumentele abstracte, pentru că ele se referă la o lume 
dincolo de cea reală. Adevärurile lui Isus nu sunt rezervate câtorva inițiați, ci 
sunt destinate tuturor oamenilor, de aici şi limbajul simplu al parabolelor. Chiar 
dacă aceste adevăruri sunt profunde, Isus le prezintă într-un mod pe înţelesul 
tuturor, până şi al copiilor, pentru că mesajul lui are un caracter universal, nu 
se adresează doar câtorva inițiați. 


Pr. lacob Stolnicu (moderator — Atelier I): 

Atelierul al II-lea a avut ca temă de discuţie „Religia în şcoală şi cateheza 
în Biserică”. S-au discutat multe lucruri; unul pare să fi fost central: mesajul lui 
Dumnezeu ne face pe toţi, în special pe profesorii de religie, mesageri. Ei sunt 
asemenea Mariei Magdalena care, deşi venea de la mormânt, mărturia ei că 
Domnul a înviat nu era crezută de nimeni. Cu astfel de probleme se confruntă 
ei în şcoală. 

O primă întrebare pentru părintele Ştefan Lupu: Ce înseamnă a preda religia 
în şcoală? Profesorii au dat răspunsuri diferite, în funcție de problemele pe care 
le întâlnesc în şcoală de astăzi. Lucrurile frumoase se fac din pasiune, iar 
pasiunea se transformă în artă. Profesorii s-au regăsit în portretul făcut de 
Preasfinţitul Gherghel: punctualitate, ţinută vestimentară, morală, verbală; 
profesionalism în pregătire, pasiune, măiestrie şi tact pedagogic; participare şi 
integrare în viaţa colectivului profesoral din şcoală; disponibilitate şi 
solidaritate cu ceilalți profesori şi cu întreaga comunitate parohială; organizarea 
unor acţiuni bine gândite şi proiectate, cu sarcini precise pentru elevi; stabilirea 
etapelor şi desfăşurarea lor. 

Probleme discutate în legătură cu şcoala. 

Copiii catolici întâmpină probleme unde sunt şi ortodocşi. 

A revenit problema manualelor de religie, lipsa unui material didactic pentru 
profesori, stabilirea unui cabinet de religie în şcoală, acolo unde este posibil, 
chiar împreună cu fraţii ortodocşi. S-a vorbit la un moment dat de un cabinet 
ambulant prin dieceză; dacă nu este posibil, acum se poate prin internet. Ar fi 
bine să existe un site într-o comunitate pe care profesorii să-l folosească. 

Consumul de droguri, fenomen care apare la cei mai tineri în liceu, este un 
element care are o influenţă negativă asupra tuturor elevilor. 

Olimpiadele de religie — profesorii muncesc, elevii muncesc, stimularea 
elevilor. 

Materia care se predă la clasele a IV-a este greoaie, trebuie căutate alte căi 
de uşurare a predării materialelor. 

Constiinta confuză a tinerilor conduce la amânarea responsabilităţi si 
prelungirea adolescenţei. Toţi se plâng că nu au timp şi sacrificiul este greu de 
acceptat. Indiferenta religioasă contribuie la răspândirea ateismului în masă. 
Constiinta confuză îmbină elemente tradiționale primite în familie şi elemente 
dobândite în şcoală, din relaţiile cu alţi copii. 


Pr. Ştefan Lupu: 

Problema materialelor didactice apare mereu. 

Fac o paranteză publicitară pentru editura Sapientia, prin care încercăm să 
venim în întâmpinarea acestor cerinţe cu materiale consistente într-o societate 
pluralistă, cum începe să se configureze societatea românească. Trebuie să 
cunoaştem bine propria noastră identitate şi ceea ce vrem să propunem trebuie 
să fie corespunzător cu necesităţile timpului. În economia de piaţă în care trăim 
acum, vrem să propunem prin editura Sapientia cărţi care să aibă şi un conţinut 
bun şi o formă adecvată. Suntem la început, avem un an de existenţă, dar, încet- 
încet, ne străduim să acoperim cât mai multe sectoare. 

Manualele de religie sunt, într-adevăr, o problemă. Există iniţiative izolate, 
dar ele ar trebui să se întâlnească. Mai multe iniţiative ar trebui să vină din 
partea dumneavoastră, pentru că sunteţi direct implicaţi în acest domeniu şi, 
deci, aveţi competenţa necesară. Noi putem colabora cu dumneavoastră, dar 
fiecare cu specificul priceperii lui. De exemplu, problema termenilor, care nu 
sunt intelesi mereu. Noi suntem familiarizați cu un anumit limbaj, pe care 
copiii nu-l înţeleg mereu. Problema este cine face această mediere, între 
învăţătura, magisteriul Bisericii şi copiii care sunt la şcoală? După mine, cred 
că sunt profesorii de religie, de aceea e bine să veniţi şi dumneavoastră cu 
iniţiative la editura Sapientia; ele vor fi analizate şi propuse tuturor, aşa cum 
s-a întâmplat cu cärtulia Sunt copil, Isuse. Lucrând împreună, putem realiza 
mai multe lucruri şi mai pe măsura aşteptărilor. 

Trebuie să avem în vedere şi costurile ridicate care se practică pe piaţă. Dacă 
se tipăresc în mai multe exemplare, atunci cărțile devin mai ieftine. 

Cred că în sensul acesta e nevoie de stimulare şi de colaborare. 


P.S. Petru Gherghel: 

Voiam să încep şi eu cu o întrebare: oare Dumnezeu mai vorbeşte astăzi, 
direct sau prin alţii? lată o problemă actuală. Fără îndoială, Dumnezeu continuă 
să vorbească, dar astăzi vorbeşte prin noi. Episcopul, preoţii, poporul 
credincios, dar aici profesorii de religie trebuie să se descopere ca 
„instrumente” prin care Dumnezeu vorbeşte. Dacă analizăm bine misiunea 
noastră, vom descoperi că ea este extraordinară şi constă într-o imensă iubire, 
în descoperirea lui Dumnezeu în acţiunile altora, în rămânerea Cuvântului lui 
Dumnezeu cu noi. Dumnezeu a pus Cuvântul lui în mâinile noastre ca să-l 
putem anunţa. Responsabilitatea noastră este foarte mare; profilul profesorului 
se poate rezuma la vrednicia de a se face ascultat. Pentru aceasta, profesorul 
trebuie să fie un om de credinţă. În legătură cu profilul profesorului de religie, 
se vorbeşte, de asemenea, despre ţinută, profesionalism, dar credinţa care se 
transformă în iubire ni se pare a fi lucrul cel mai important astăzi în viaţa 
profesorului de religie. Astfel, profesorul poate deveni un profet adevărat în 
lumea de astăzi, chemare adresată, de fapt, tuturor creştinilor prin botez. 
Recunoaştem faptul că a fi credibili şi a vorbi convingător despre Dumnezeu 
este ceva deosebit de greu în zilele noastre, dar nu numai. Omul este supus 
mereu slăbiciunilor, de aceea trebuie să ne „încărcăm” permanent bateriile 
spirituale prin participarea la sacramente şi în special la sfânta Liturghie. 

Mi-a plăcut faptul că s-a scos în evidenţă pasiunea profesorului ca rezultat 
al credinţei; mi-a plăcut că strigati după materiale — e adevărat că suntem într-o 
criză, şi mă refer aici la istoria manualelor alternative care a pus în evidenţă 
interesele străine de şcoală şi de copii. Nu trebuie să ne dăm în spatele unor 
asemenea greşeli şi să nu facem manuale; avem câteva manuale deja făcute, iar 
comisia noastră responsabilă cu manualele de religie lucrează în sensul acesta. 
Aşa cum spunea şi părintele profesor, cred că sunt binevenite şi inițiativele 
dumneavoastră, după cum am văzut că sunt la Bacău. 

Toate inițiativele trebuie valorificate, însă ideea cu tehnicizarea orei de 
religie prin crearea unui atelier ambulatoriu nu mi se pare cea mai bună: 
credința, religia este un raport între persoane şi pe acest aspect trebuie să 
insistăm. Legătura profesorului cu Dumnezeu, cu elevii trebuie să fie un raport 
personal. Nu trebuie să dăm prea multă atenţie tehnicii, s-ar putea să fiu 
contrazis, însă tehnica ne îndepărtează de legătura personală presupusă de 
credinţă si de religie. Fără îndoială, nu trebuie să renunfäm la mijloacele 
tehnice pe care le avem astăzi; lucrul care mi se pare important este tocmai 
această aprofundare a „tehnicii” spirituale. Se spune că până şi Isus s-ar fi 
folosit de mijloacele pe care le avem noi astăzi. Totuşi, în acest domeniu există 
exageräri şi exemple negative, mă refer aici la atitudinile unor sectanfi, care 

abuzează de aceste instrumente şi tulbură foarte mult. Dau impresia că suntem 
într-un fel de piaţă a concurenţei. Răspunsul nostru trebuie să fie altul, şi 
anume pe linia mijloacelor umane şi simple, aşa cum a făcut Isus în parabolele 
sale, şi despre care ne-a vorbit părintele Vladimir Petercă. Isus a ales în 
preajma lui oameni simpli, apostolii, deşi erau şi oameni mai luminaţi şi 
înzestrați. În concluzie, trebuie să ţinem mult la acest raport interpersonal. 

S-a mai vorbit aici despre o nouă evanghelizare. Sfântul Părinte loan Paul 
al II-lea vorbeşte mult despre necesitatea unei noi evanghelizări. După cum se 
vede, ceea ce Isus ne-a vestit, iar Biserica a pus în practică timp de veacuri, iată 
că acum s-a cam şters, de aceea e nevoie de o reîmprospătare. Mesajul este 
acelaşi, dar sunt necesităţi, zel, instrumente şi atitudini noi pe care trebuie să 
le aprofundăm. În încheiere, vreau să spun că datoria noastră este să vestim şi, 
aşa cum spunea părintele rector, această vestire trebuie să fie annuncio 
rispettoso, plină de respect faţă de ceea ce prezentăm şi faţă de ceilalţi, lăsându- 
le libertatea să aleagă, pentru că şi Dumnezeu procedează la fel cu oamenii. 

Mă bucur că pot să vă încurajez, chiar în situaţiile de astăzi în care ne lovim 
de atâta opoziţie, confuzie, greutăţi, lipsuri materiale. Să rämäneti ancorati in 
credință, cu pasiune pentru a împlini misiunea dumneavoastră. Consider că 
acest simpozion teologico-pedagogic va reîmprospăta în dumneavoastră 
menirea pe care o aveţi față de Dumnezeu, familia proprie şi faţă de copiii pe 
care îi aveţi în față. Vă doresc mult succes în activităţile dumneavoastră. 


Sâmbătă, 16 martie 2002 

Pr. Marcel Mititelu (moderator — Atelier I): 

În ce priveşte aspectul legislativ al orei de religie, sunt multe de discutat. 
Am grupat concluziile noastre în câteva întrebări. 

Întrebări: Care e raportul dintre legislaţie şi statutul orei de religie? Ce 
trebuie să facem cu elevii catolici care sunt notaţi sau evaluaţi la sfârşitul anului 
şcolar de către preoţii ortodocşi? — menţionez că elevul catolic nu a făcut cerere 
la începutul anului şcolar în care să specifice opţiunea lui cu privire la ora de 
religie. Cum să ne comportăm faţă de acei directori de şcoală care depăşesc 
cadrul legislativ în privinţa programelor de învățământ? 


Pr. Dumitru Gabor: 

Programele de învățământ sunt aprobate de către Ministerul Educaţiei, iar 
directorii de şcoală trebuie să cunoască şi să se conformeze acestei hotărâri 
luate de către Ministerul Educaţiei. 

Ora de religie nu este facultativă, ci face parte din trunchiul comun. 
Opţiunea pentru ora de religie o fac părinţii sau tutorii legali la începutul anului 
şcolar, dacă aceasta nu se specifică, atunci, din principiu, elevul urmează ora 
de religie. Deci, numai dacă nu vrea, se face cererea scrisă de către părinți sau 
tutorii autorizaţi. Religia ortodoxă se face numai cu aprobarea părinţilor, dar, 
în general, nu se doreşte aşa ceva, pentru a evita probleme inutile. 


Pr. Benone Lucaci: 

În momentul de faţă, educaţia religioasă este legată de confesiune; dacă este 
catolic, participă la orele de religie pentru catolici, dacă este ortodox, la orele 
de religie ortodoxă, cu excepţia cazului în care există o cerere în alt sens: dacă 
nu doreşte să participe la ora de religie, trebuie să participe la un alt curs 
opţional. Dacă nu face această cerere scrisă la începutul anului, atunci este 
obligat să participe la orele de religie, iar profesorul ortodox nu are voie să 
încheie media pentru elevul catolic. Ar fi ca şi cum dumneavoastră aţi încheia 
media la română sau matematică. Educaţia religioasă este legată de o anumită 
confesiune şi există profesori pentru confesiunea respectivă. 


Pr. Marcel Mititelu: 
Cum trebuie procedat în cazul elevilor care vin cu document de la paroh că 
au făcut cateheză la Biserică şi că trebuie să primească nota 10 la religie? 


Pr. Dumitru Gabor: 

Acolo unde nu sunt posibilităţi de lucru în şcoală se fac ore de religie la 
parohie, dar cu acordul directorilor de şcoală. Da, cu documentul de la parohie, 
elevul trebuie să vină la şcoală pentru a 1 se trece nota în catalog. Nota este dată 
de către părintele paroh, şi nu de către profesorul de religie. În cazul în care ora 
de religie se propune în şcoală, documentul de la paroh nu valorează pentru 
evaluarea din cadrul şcolii. 


Pr. Benone Lucaci: 

Atât în cazul parohilor, cât şi al directorilor care nu respectă cadrul 
legislativ, nu dumneavoastră trebuie să rezolvati problema creând tensiuni in 
şcoală, ci trebuie să vă adresati forurilor competente. 


Pr. Marcel Mititelu: 
In judeţul Neamţ există diferenţe cu privire la gradul didactic II: în general 
se amână. Ce trebuie făcut aici? 

Pr. Dumitru Gabor: 
Problema se rezolvă la inspectorat, unde se programează orele de inspecţie 
după metodologia cunoscută. 


Pr. Marcel Mititelu: 
Cum s-ar putea ridica statutul profesorului de religie catolică din punct de 
vedere legislativ? 


Pr. Dumitru Gabor: 

Legea este cunoscută; dacă ar fi fost ceva modificări, v-aş fi ţinut la curent. 
Profesorul de religie are acelaşi statut ca şi profesorul de matematică, de 
română şi alți profesori, atunci când are şi pregătirea necesară. Este o problemă 
cu titularizarea, în sensul că trebuie negociat cu o şcoală sau alta care să 
accepte titularizarea. 


Pr. Marcel Mititelu: 
Propuneri: missio canonica să aibă efectele titularizării; să fie un inspector 
catolic în fiecare judeţ; religia să fie prevăzută şi în cazul preşcolarilor. 


Pr. Dumitru Gabor: 

Nici un profesor nu poate activa într-o şcoală fără aprobarea Bisericii; nici 
inspectoratul nu plăteşte un profesor fără missio canonica sau „binecuvântarea” 
în cazul ortodocşilor. Însă, missio canonica nu ţine loc de titularizare: sunt 
două lucruri diferite. 

Un inspector catolic în fiecare judeţ nu avem; eu sunt propus de Preasfinţitul 
Gherghel pentru toată dieceza şi acceptat de Ministerul Educaţiei. Acolo unde 
sunt mai multe comunități catolice există preoţi şi persoane laice care se ocupă 
de acest sector, dar nu pot fi numite inspectori. Aceste persoane tin legătura cu 
episcopia şi cu inspectoratele locale, judeţene. 

Pentru preşcolari, religia nu este propusă la nivel de Minister al Educaţiei. 
Dacă se face ceva, atunci avem de-a face cu un exces de zel al educatoarei. Ar 
fi bine dacă un profesor ar trece şi pe la grădinițele de copii. Educaţia religioasă 
până la vârsta şcolară revine familiei. 


